open-index/open-wikipedia-markdown huggingface dataset:
第16屆菲律賓總統選舉

**第16屆菲律賓總統選舉**喺2016年5月9號舉行，菲律賓五千五百萬個合資格選民將會選出正、副總統，同埋一萬八千個國會議員、地方首長同議員等。

## 背景
由於菲律賓憲法規定總統係唔可以繼續做落去，所以阿基諾三世唔可以響今屆選舉再出嚟選；而響佢在任六年入面，菲律賓年均經濟增長有百分之六，響亞洲算係名列前茅。不過，由於國內貪污問題，宗教同武裝衝突係咁發生。而外交方面，不停咁同中國爭南海主權。而外界期望新任總統可以為菲律賓帶嚟新景象。

## 候選人
### 杜特地
七十一歲，有華人血統嘅杜特地，佢揚言如果贏出，會響半年入面，消滅嗮所有貪污案。杜特地重申佢對毒品、罪犯絕對唔會手軟。

朝著總統寶座出發嘅達沃市長杜特地，響選舉前最後一場造勢大會就響首都馬尼拉總統就職禮嘅場地到搞，吸引咗超過三十萬人嚟。

#### 達沃市長政策
而佢一直做咗達沃市長前後超過廿二年，一直以鐵腕手法嚟打擊犯罪，號稱將達沃打造成菲律賓最安全嘅城市。

#### 菲律賓特朗普
之所以有菲律賓特朗普嘅花名，係因為佢曾經用姦殺案死者嚟講笑、又鬧過教宗方濟各，又話如果議員彈劾佢，佢會關咗國會佢，但係始終都減唔到佢受歡迎嘅程度。

分析又話菲律賓選民，大多數無時間研究候選人嘅政見，所以自身魅力會成為關鍵，杜特地以「滅罪硬漢」形象而唔係傳統政治家嘅形象而深入民心。不過，民意調查未必一定準，有唔少人會臨場發揮、會考慮教會嘅取態之類嘅因素，所以民意調查贏出到最後唔一定贏硬。

#### 南海主權爭議
響民意調查入面領先嘅候選人杜特地響拉票活動話，如果佢做到總統，肯同中國就南海主權爭議展開雙邊對話，尋求化解爭議，又話對同北京合作開發當地能源持開放態度。但杜特地同時強調，佢會捍衛菲律賓響南海嘅領土主張。

但係杜特地之前曾經話過，佢會透過菲律賓同西方國家嘅同盟關係，迫使中國接受菲律賓響南海爭議嘅立場，又話會親自揸水上電單車到同北京有主權紛爭嘅島嚟宣示菲律賓嘅主權。

杜特地響南海爭議立場入面同就嚟卸任嘅阿基諾三世有好大唔同。菲律賓響2014年向國際常設仲裁法院提出南海主權爭議官司，預計法庭最快響2016年5月作出裁決，而中國早就已經講明唔會接受裁決結果，不過有分析話，響今次選舉入面除咗杜特地，其餘候選人都冇明確講明點樣處理南海爭議，加上外交政策向來都唔係菲律賓選舉嘅政治主軸，所以南海主權糾紛對大選結果係冇咩影響。

#### 政治獻金醜聞
響選舉之前被揭發懷疑佢利用私人帳戶，秘密收受大約四百二十萬美元嘅政治獻金，超出佢申報金額嘅十倍。佢最初死口唔認，但後嚟又改口話係有，而呢筆錢係由市民同記者響佢兩年前嘅生日存入，佢話噉樣只能夠證明佢識咗啲有錢朋友。

### 小馬可斯
已故前總統獨裁者馬可斯家族就成為選舉焦點之一。佢個仔小馬可斯係副總統熱門人選，而家五十八歲嘅小馬可斯響冇受過佢老豆獨裁統治嘅年輕階層入面，好受歡迎；所以外界關注小馬可斯，可唔可以贏出選舉，重新返去佢細細個長大嘅地方——總統府。
#### 家族選舉
而前第一夫人艾美黛就響冇對手之下，繼續做眾議員，佢個女亦爭取繼續做伊羅戈省長。

### 格雷絲波同羅哈斯
阿基諾三世曾經叫過格雷絲波同羅哈斯棄保整合，嚟阻止杜特地贏出，但係兩個都唔肯退選。

## 過程
選舉當日，全國有成萬個票站都出現咗唔少問題選票，同電子計票機失靈之類嘅情況；所以投票原定響下晝五點結束，但係部分票站要延長開放時間，而初步選舉結果，最快都要星期二凌晨先可以陸續出爐。

即將卸任嘅總統阿基諾三世，響打拉省等咗半個鐘，先可以入到去投票。佢用咗成十五分鐘先填好嗮啲選票。

而菲律賓大選五個總統候選人，到先後去票站投票，包括前內政部長羅哈斯同響民調入面排第二嘅女參議員格雷絲波；至於大熱門有「菲律賓特朗普」嘅達沃市長杜特地，就係最遲去投票嘅總統候選人。

## 結果

## 攷

16
類:2016年選舉
弼街

**弼街**（），係香港九龍旺角嘅一條馬路，由塘尾道開始，去到洗衣街同聯運街交界。

近塘尾道，佢有雅蘭里口。
鄱陽路

**鄱陽路**（）係中國廣東佛山嘅東西走向主幹道，喺南海區黃岐。西邊從江心一街同北村公路嘅交界開始，一直向東去到西環路嘅西環高速公路橋底。

## 概況
全長2.2km，闊18米，雙向4車道。

## 經過嘅道路
條路從南到北排，**加粗**嘅字係主幹道：
***江心一街**、**[[北村公路]]**
*中南路
*渤海路
*北海路
***[[黃海路 (佛山)|黃海路]]**
*牡丹路
*岐西路
*宏威路
*林園路
***[[西環路 (佛山南海)|西環路]]**、****（橋頂經過，冇匝道上落）

類:佛山主幹道
類:南海區
旺角道

**旺角道**（），係香港九龍旺角嘅一條馬路，由塘尾道、晏架街、福全街交界開始，去到洗衣街。
水渠道

**水渠道**（），係香港九龍旺角嘅一條馬路，由彌敦道同鴉蘭街交界開始，去到太子道西同花園街交界。

水渠道本身唔長，出名嘅建築物有始創中心。
基隆街

**基隆街**（），係香港九龍深水埗去旺角嘅一條馬路，由欽州街開始，去到砵蘭街。街名係嚟自臺灣基隆。
白楊街

**白楊街**（），係香港九龍深水埗去旺角嘅一條馬路，由西洋菜北街開始，去到荔枝角道同塘尾道交界。街名係嚟自白楊樹。
英國脫離歐盟公投

**英國脫離歐盟公投**喺2016年6月23號舉行。支持脫歐嘅選項以百分之五十二選票贏出，英國政府跟住就喺2017年頭啟動英國脫歐程序。

## 背景
英國社會一路都有聲音撐英國脫歐。由於響上屆選舉入面，卡梅倫承諾贏出會就英國係唔係繼續留喺歐盟而搞公投，所以就舉行呢次公投。

## 取態
英國首相卡梅倫再度公開呼籲國民支持英國繼續留響歐盟，又警告脫離歐盟會對英國嚟講係好冒險嘅事。

卡梅倫響倫敦大英博物館一項活動上致辭，指如果國民鍾意英國就應該留響歐盟，因為要令到國家安全，留響歐盟係其中一項手段。佢話下個月舉行嘅脫歐公投將會決定國家命運，並會為所有英國人帶嚟真正、一世同直接嘅影響；脫離歐盟係魯莽同唔負責任嘅做法。

而另一方面，以大倫敦前市長莊漢生為領軍人物嘅脫歐派就認為：歐盟成員國之間嘅差異，特別係西歐會員國同東歐會員國之間嘅差異，已經令到英國留喺歐盟嘅前景變得唔明朗，因此同等待歐盟深化改革相比，脫離歐盟係更好嘅選擇。

### 愛爾蘭護照風波
根據愛爾蘭外交部提供嘅數據，喺英國確定舉行脫歐公投之後，越來越多喺英國出世或居住，但係有資格申領愛爾蘭護照嘅人，申領愛爾蘭護照。雖然愛爾蘭政府試圖淡化英國脫歐公投同申領愛爾蘭護照之間嘅關係，但係《衛報》喺2016年訪問徂幾位申請人，而爾幾位申請人都聲稱係為徂保住歐盟身份先至申領愛爾蘭護照嘅。

## 民意調查
最新民意調查話，有成四成二嘅英國人贊成留響歐盟，比起想脫歐嘅只係多兩個百分點，另外有成超過一成人重未決定係點。

## 後續
公投結果係英國揀咗脫歐，而首相卡梅倫宣佈會喺十月離任。但係有超過五十萬人響英國下議院網站聯署，要求再次舉行公投，理由係兩邊票數太接近，加上投票率唔夠七成五；而根據英國國會規定，如果有議題攞到十萬人聯署，國會就可以為呢項議題辯論，政府亦必須作出回應。

## 睇埋
*英國脫離歐洲經濟共同體公投（1975年嘅類似公投）

## 攷

類:2016年公投
03
西洋菜北街

**西洋菜北街**（），係香港九龍旺角去石硤尾嘅一條馬路，由運動場道開始，另一邊係掘頭路。佢同西洋菜南街畀旺角警署隔住。
黑布街

**黑布街**（），係香港九龍旺角嘅一條馬路，分兩段，由豉油街開始，去到山東街，再由奶路臣街開始，去到亞皆老街，中間畀麥花臣球場隔住。佢同隔籬白布街同染布房街一樣，都係因為舊時嘅染布房而有呢個街名。
白布街

**白布街**（），係香港九龍旺角嘅一條馬路，1922年已經有。由染布房街開始，去到黑布街。佢同隔籬黑布街同染布房街一樣，都係因為舊時嘅染布房而有呢個街名。
染布房街

**染布房街**（），係香港九龍旺角嘅一條馬路，由窩打老道同衛理道交界開始，去到亞皆老街同聯運街交界。佢同隔籬黑布街同白布街一樣，都係因為舊時嘅染布房而有呢個街名。

## 交通
*港鐵旺角東站B出口。
聯運街

**聯運街**（），係香港九龍旺角嘅一條馬路，由亞皆老街同染布房街交界開始，去到洗衣街同弼街交界。條街主要服務旺角東站同新世紀廣場。
大角咀道

**大角咀道**（），係香港九龍大角嘴嘅一條馬路，由南面櫻桃街開始，去到北面界限街。條街上面係西九龍走廊西行車天橋。
櫸樹街

**櫸樹街**（），係香港九龍大角嘴嘅一條馬路，由大角咀道同櫻桃街交界開始，去到福全街。街名係嚟自櫸樹。
晏架街

**晏架街**（），係香港九龍大角嘴嘅一條馬路，由大角咀道開始，去到塘尾道、旺角道、福全街交界。

## 睇埋
*晏架街遊樂場
杉樹街

**杉樹街**（），係香港九龍大角嘴嘅一條馬路，由晏架街同鐵樹街交界開始，去到福全街。中文街名係嚟自杉樹，但英文街名意思係松樹。
櫻桃街

**櫻桃街**（），係香港九龍大角嘴嘅一條馬路，由亞皆老街同塘尾道交界開始，去到海輝道。街名係嚟自櫻桃（車厘子）。

## 睇埋
*櫻桃街公園
深旺道

**深旺道**（），係香港九龍大角咀去荔枝角嘅一條馬路，由大角嘴櫻桃街開始，去到荔枝角寶輪街。街名係嚟自深水埗區同旺角。
通州街

**通州街**（），係香港九龍大角嘴去長沙灣嘅一條馬路，由塘尾道同鴉蘭街開始，去到荔枝角道。街名係嚟自江蘇通州( 家下叫做南通 )，條街上面係西九龍走廊行車天橋。

1978年之前，通州街係喺海傍，嗰時深水埗碼頭都係喺度。後來因為填海搬咗去而家南昌邨一帶。

## 睇埋
*通州街公園
*通州街公共圖書館
周杰倫音樂作品

呢個係台灣創作歌手周杰倫嘅音樂作品一覽表。佢喺1997年參加咗一個選秀節目獲得阿爾發音樂總經理吳宗憲發掘。喺2000年發行佢嘅第一張唱碟《Jay》，然後除咗2009年同2013年之外，佢每年都會發行一張大碟。喺2004年，佢發行咗佢嘅第七張大碟《七里香》，據國際唱片業協會統計，呢張唱碟喺全球銷量年度排名第42名，同時周杰倫第一次獲得世界音樂大獎「大中華區最暢銷藝人」獎，然後2006年《依然范特西》、2007年《我很忙》、2008年《魔傑座》連續三年都嬴咗呢個獎。 喺2007年，佢同方文山、楊峻榮共同建立唱片公司杰威爾音樂，同阿爾發音樂一樣，唱碟由台灣索尼音樂娛樂代理發行。喺2012年，發行佢嘅第12張個人大碟《12新作》，其他唱碟喺中國大陸地區銷量共2400萬張。

### 大碟

### 細碟

### 現場錄音唱碟

## 參考
日本城

**日本城**（；）係香港嘅家品零售連鎖商，主要做家居零售業務，而家喺香港、星加坡、馬來西亞西邊、中國大陸同澳門都有分店。

日本城嘅創辦人係劉栢輝同埋魏麗霞，佢哋亦係香港賽馬會馬主。

## 出面網頁
* 日本城（Japan Home Centre）

## 參考來源

類:香港零售商
商務印書館 (香港)

**商務印書館（香港）有限公司**（英語：The Commercial Press (H.K.) Ltd.）係香港一間出版社及連鎖圖書零售店，同中華書局、三聯書店一樣，係聯合出版（集團）有限公司成員，由中聯辦最終持有。

## 出面網頁
* 
* 
類:香港出版社
類:香港嘅書局‎
尼古拉斯·費耶拉賓德

（，）係德國足球員，下薩克遜漢諾威人，司職中場，在世時踢過漢諾威96。

2016年5月1號，佢喺漢諾威揸車旅遊時撞車死咗，終年19歲。

## 註

## 出面網頁

類:德國足球員
類:交通意外死者
杜達

**杜達**可以係：
* 安濟·杜達：波蘭政治人物，現任波蘭總統。
* ：退役嘅加拿大冰上曲棍球員。
* 盧卡斯·杜達：美國棒球員。
* ：加拿大足球員。
* 杜達 (葡萄牙足球員)：葡萄牙足球員
宏威路

**宏威路**可以係：
*宏威路 (佛山)：喺廣東佛山南海區。
*宏威路 (深圳)：喺廣東深圳福田區。
宏威路 (佛山)

**宏威路**（）係中國廣東佛山嘅南北走向馬路，喺南海區黃岐。南邊從廣佛公路同南海路嘅交界開始，一直向北去到北環路。

## 敘述
全長904m，闊12～14米，雙向2車道，但南闊北窄。

## 經過嘅道路
條路從北到南排，**加粗**嘅字係主幹道：
*北環路
***[[鄱陽路]]**
*杜鵑路
*

類:佛山道路
類:南海區
黃心美

**黃心美**（**Scarlett Wong**，），曾用藝名**黃幗頤**，廣東惠州人，係香港嘅電視節目主持，而家自由身。佢曾經係ViuTV藝員，因為係全台資歷最深嘅女藝員，畀人叫做「ViuTV一姐」。佢細妹黃心穎係無綫電視女藝員。

## 生平
黃心美喺加拿大卑詩大學畢業，讀書時已經喺溫哥華做過電視台節目主持同參加歌唱比賽。2006年佢回流返香港，簽約東亞唱片做歌手，但無出過碟，重被安排去無綫電視做娛樂主播。2009年，佢過檔now TV，做過好多節目主持，2016年過渡做ViuTV合約藝人，2018年離開。

## 電視劇
### ViuTV
*2016年：《瑪嘉烈與大衛 (網劇)》 飾 瑪嘉烈
*2016年：《三一如三》 飾 後生版黃美玲
*2017年：《歌度有…》 （第1集）
*2018年：《已讀不回》 飾 何楚恩

### [[Astro]]
*2018年：《陽關道》 飾 何非嘅同門

### 霍士
*2019年：《心冤》 飾 蘇伊

## 節目主持
### ViuTV
*2016年：《ViuTV 免費電視99台啟播禮》
*2016年：《太陽的後裔》主角訪港
*2016年：《暗中旅行》主持
*2016年：《煮餐飯有幾難》主持
*2017年：《Girls' Talk》主持
*2017年：《暗中旅行2》主持
*2018年：《Good Night Show 全民星戰》主持
*2018年：《Good Night Show 全民造星》主持
*2024年：《美麗40路》主持

### now TV
#### [[now101台]]
*《撳錢》
*《撳快錢》
*《靦腆醫學》
*《操控音樂》
*《球分》
*《阿爾巴尼亞feel so good》
*《Lifetival》
*《Apostrophe'》

#### [[now芒果台]]
*《103數星星》

#### [[now PLTV]]
*《巴克萊英格蘭超級聯賽》

#### [[now觀星台]]
* 《Petgazine II》

### [[香港電台]]
*《小學校際通識大賽2015》
宏威路 (深圳)

**宏威路**（）係中國廣東深圳嘅南北走向馬路，喺福田區蓮花北。南邊從蓮花路開始，一直向北去到北環大道。

## 敘述
全長228m，闊36米，雙向6車道。

## 經過嘅道路
條路從北到南排，**加粗**嘅字係主幹道：
***[[北環大道 (深圳)|北環大道]]**
***[[蓮花路 (深圳)|蓮花路]]**

類:深圳道路
類:福田區
傻兒傳奇Ⅱ之抗戰到底

**傻兒傳奇Ⅱ之抗戰到底**係由永樂影視整嘅抗日戰爭題材喜劇，入面講嘅係方哈兒帶國民革命第88軍出川抗日時，遇到好多危機同陷阱，重借勇氣、智慧同天生運氣嚟解決問題嘅古仔。部片一共46集。

## 劇情
1938年，抗日戰爭打得好犀利，國民革命第88軍長方哈兒帶咗部下出川，去到浙江前線打日本軍。雖然88軍係支空殼部隊，但方哈兒以民族大義為重，重自備糧餉，以頑強鬥志同日本軍死過。喺新四軍團長戴宗男帶領下，哈兒最先粉碎嗮日本軍嘅毒氣計劃，跟住炸咗日本軍嘅軍火庫、重講日本軍中將旅團長殺埋。佢接觸過戴宗男之後，方哈兒逐漸俾共產黨以民為本嘅信仰感染咗。之後哈兒嘅戰功同新四軍嘅親密關係令國民黨高層陀陀令。哈兒一邊同國民黨玩嘢，一邊又要打敗日本軍。最後由於戴宗男嘅幫手，方哈兒先至擊敗咗日本軍第16師團，達成抗日戰爭勝利嘅重大貢獻。

## 出鏡人馬

## 連出去
* 傻儿传奇2之抗战到底演员表 剧情录
* 傻儿传奇2之抗戰到底 中国广播电影电视社会组织联合会演员委员会

類:中國電視劇
西湖路 (佛山)

**西湖路**（）係中國廣東佛山嘅東西走向道路，喺南海區黃岐。西邊從北村公路開始，一直向東去到黃海路。

## 概況
全長1.3km，闊12米，雙向2車道。

## 經過嘅道路
條路從南到北排，**加粗**嘅字係主幹道：
*****
*中南路
*渤海路
*北海路
***[[黃海路 (佛山)|黃海路]]**

類:佛山道路
類:南海區
東湖路 (佛山)

**東湖路**（）係中國廣東佛山嘅東西走向馬路，喺南海區。西邊從中南路開始，一直去到東邊嘅牡丹路。

## 敘述
全長1km，闊10米，雙向2車道。

## 經過嘅道路
條路從南到北排，**加粗**嘅字係主幹道：
*中南路
*渤海路
*北海路
***[[黃海路 (佛山)|黃海路]]**
*牡丹路

類:佛山道路
第5屆大倫敦市長選舉

**第5屆大倫敦市長選舉**喺2016年5月5號舉行。

## 候選人
### 工黨
薩迪克汗今年四十五歲，係嚟自巴基斯坦基層移民家庭，響競選期間提出嘅口號有：
# 話要令倫敦變得更公平，佢倡議禁止地產發展商賣樓花畀外國投資者，以免外來資金再推高樓價；
# 建議用稅務優惠，令到細鋪頭加最低工資到每個鐘頭十鎊。

但係佢嘅穆斯林身分令佢響選舉期間成日受到攻擊，包括佢最大對手、保守黨嘅戈德史密斯話佢同極端穆斯林分子有連繫。

## 民意調查
### 工黨
工黨候選人薩迪克汗響選舉前民意調查就一路領先，出身草根階層嘅佢主張英國留喺歐盟。

外界相信薩迪克汗好大機會做首位信奉伊斯蘭教嘅倫敦市長，接替做咗八年倫敦市長嘅約翰遜。

### 保守黨
戈德史密斯今年四十一歲，身為金融大亨個仔係保守黨下議員，而且又支持英國脫歐，係工黨嘅薩迪克汗主要對手。

## 結果
薩迪克汗響選舉入面以接近五成七嘅選票贏出，打低主要對手保守黨嘅戈德史密斯。

## 後續
倫敦首個穆斯林市長薩迪克汗宣誓就任，承諾會為所有倫敦市民服務，又希望自己嘅經歷可以鼓勵後生仔同少數族群關心政治。

佢上任之後，預料會從樓價同人工方面入手，從而減輕倫敦市民嘅生活負擔。

薩迪克汗就任倫敦市長嘅儀式響當地一間教堂舉行，佢入場嗰時得到在場嘅人站立歡迎。

呢嗰倫敦首位穆斯林市長，響當地警察總長、唔同嘅宗教領袖、政客、明星之類嘅人見證底下，響任命書上面簽字，正式開始四年任期，佢承諾會做一位代表倫敦所有市民嘅市長。

薩迪克汗之後接受訪問，表示就嚟會去辭咗國會議員職位，又希望向英國穆斯林市民同少數族群傳達應該參加政治嘅訊息。

薩迪克汗響訪問入面強調，自己用咗畢生精力去對抗極端主義，依家只會專注市長職務，唔會太在意戈德史密斯響競選時講過嘅嘢。

## 攷

05
類:2016年選舉
群育學校

**群育學校**（；）係香港一類特殊學校，主要服務有情緒同行為問題嘅學生，入學途徑一般需要由教育局嘅「中央統籌轉介系統」做轉介。

## 支援服務
### 日間學位
適合入讀群育學校日間學位嘅學生可能喺以下方面出現同遇到問題：
*學校
**唔遵守學校紀律，就算接受咗輔導之後仍然多次犯校規，例如打交同埋/或者破壞課室秩序，以致嚴重影響老師上堂。
**夾埋其他同學觸犯校規。
**公然反抗同侮辱校方。

*屋企
**同父母關係惡劣。父母未能夠有效管教，或者同仔女經常有衝突。
**經常好夜都唔返屋企，並間中離家出走。
**經常同兄弟姊妹嗌交同打交。

*個人/社交
**行為魯莽衝動，例如發脾氣、毀壞其他人嘅嘢或公物等。
**對其他人同埋/或者自己做出暴力同侵犯行為（例如輕微自殘行為）。
**自制能力薄弱，喺社交場合好多時都做出破壞秩序同滋擾嘅行為。
**參與不良分子嘅活動，並因此逃學同埋/或者做出犯法嘅行為。

### 院舍服務
學生除咗出現以上問題之外，如果有以下情況，就應該需要院舍服務：
*屋企
**屋企照顧嚴重唔足夠、學生得唔到父母嘅接納或者懷疑受到虐待。

*個人/社交
**活躍喺不良分子嘅活動，除非轉換環境以接受密集嘅生活技能訓練同受督導嘅日常照顧，唔係嘅話就會難以擺脫次文化嘅不良影響。

### 院舍課餘照顧服務
院舍課餘照顧服務係學生入住院舍前嘅一項緩衝、過渡同另類措施，切合日間缺乏家人照顧而有情緒同行為問題嘅男生嘅需要。

### 短期適應課程
一啲適合接受群育學校/院舍服務嘅學生，因為種種原因唔願意長期轉讀群育學校，又或者預期佢哋嘅問題可以喺接受服務之後嘅短期內得到改善，就可選擇入讀短期適應課程 。呢項服務一般為期三個月至一年，學生原先就讀嘅普通學校會保留佢哋嘅學籍，當呢啲學生喺群育學校/院舍完成短期適應課程而行為有改善嘅時候，就可以返去原校讀書。

## 一覽

## 睇埋
*香港特殊學校一覽

## 出面網頁
*香港教育局：群育學校／院舍服務
杜特地

**杜特地**（**Rodrigo Duterte**，）係第16任菲律賓總統，2016年6月30號上任。佢曾經斷斷續續咁樣做過廿二年達沃市長。

2025年3月11號，杜特地從香港返抵馬尼拉飛機場後，隨即喺飛機上被捕，其後畀執法人員帶到附近嘅空軍基地拘留。同一晚被轉解荷蘭海牙，就國際刑事法院指控佢觸犯反人類罪接受審訊。其實如果佢係美國總統而唔係菲律賓總統，又如果佢殺嘅係委內瑞拉毒梟而唔係菲律賓毒梟，佢就有機會學侵侵畀人提名諾貝爾和平獎。

## 出面網頁
金馬倫

**金馬倫**（）可以係：
## 人物
*大衛甘民樂，2010年至2016年嘅英國首相
*占士金馬倫，電影導演，執導過《鐵達尼號》同埋《阿凡達》
## 其它
*金馬倫道，響香港尖沙嘴嘅一條馬路
*金馬倫大廈
*金馬倫山
太平島

**太平島**（；，義「野島」；）係南沙群島天然面積第一大嘅島，面積51公頃，而家由中華民國實際控制，隸屬高雄市旗津區中興里，亦係實際控制領土嘅最南點。中華人民共和國、菲律賓、越南都宣稱有嗰度主權。

隨住中華人民共和國喺永暑礁、美濟礁、渚碧礁大幅填海，太平島面積排位而家跌到落第四。
步練師

**步練師**（；），臨淮淮陰人（而家江蘇淮安），係三國中東吳皇帝孫權嘅側室夫人，稱爲**步夫人**（）。佢同吳國丞相步騭係同族。

## 生平
喺東漢末年，佢阿媽帶住佢走去廬江（大約係而家安徽潛山）。興平二年（195年），孫策攻佔廬江，於是兩母女過去咗江東，由於佢生得靚女，畀孫權寵幸，做咗佢嘅側室夫人，成爲後宮中最受寵愛嘅人。步練師同孫權生咗兩個女，大女叫孫魯班，字大虎，細女叫孫魯育，字小虎。

步練師嘅性格唔多妒忌人，重周不時同孫權介紹啲好女人，就呢下得孫權鍾意。到咗孫權稱帝時（229年），就想將步練師立爲皇后，但群臣都話要立太子孫登嘅老母徐氏做皇后先合體統，結果孫權十幾年時間都無立皇后。不過步練師已經成咗實際上嘅皇后，宮內人默認佢係皇后，連親戚上疏都嗌佢做中宮。

至於徐氏，由於佢份人鍾意妒忌，畀孫權廢咗打入冷宮。佢嘅仔孫登面對步夫人嘅賞賜時，只係行完應有嘅禮節就算，但對於老母賜嘅衫，必定沖過涼先再着，佢同樣希望自己老母可以立爲皇后。到佢要立爲太子時，佢就提議父皇先立皇后再講，孫權問：「噉你母上重響度咩？」佢就答話「喺吳（廢咗後身處嘅冷宮）」，結果孫權唔出聲。

於是就噉相持不下，直到步練師身後先獲得皇后嘅名號。赤烏元年（238年），步練師過身，啲群臣唔再阻住孫權，肯追封步練師做皇后。於是步練師以皇后嘅身份葬入蔣陵（孫權嘅皇陵）。

從195年到238年間，過咗43年，所以到步練師死時肯定有44歲以上，但孫權重係咁執着於將佢定爲皇后，可見佢幾咁鍾意步夫人，而佢追認步練師做皇后嘅策命中亦吐露出悲痛嘅心情。

## 參攷資料
*
*

## 攷

類:三國人
類:江蘇人
練師
永暑礁

**永暑礁**係南沙群島一座礁，而家由中華人民共和國實際控制，經過佢2014年開始大幅填海變成人工島後，而家係南沙第三大島，面積280公頃，同時改埋名做**永暑島**。另外，中華民國、菲律賓、越南都宣稱有嗰度主權。
2016年澳洲聯邦選舉

**2016年澳洲聯邦選舉**喺2016年7月2號舉行。

今次咁罕有噉雙重解散兩院國會係相隔咗成廿九年先發生，因為執政自由黨早前提出嘅法案成日畀在野工黨控制嘅參議院到否決，所以決定提前舉行大選。

## 背景
茂琴·譚保響國會宣布星期一（2016年5月9號）解散國會，而且定響7月2號舉行大選，為期唔到兩個月嘅選舉工程就即刻展開。

## 候選人
### 自由黨
茂琴·譚保話，今次選舉入面國民面對嘅選擇非常清晰，一係就維持現狀，選擇由佢帶領、主張維持經濟增長同增加就業職位嘅自由黨；又或者選擇佢地嘅對手、主張徵重稅嘅工黨，令國家重新返到高洗費、負債同赤字嘅道路。

而其實自由黨響2013年再度執政嗰時，茂琴·譚保就響舊年九月成功迫宮，取代阿博特繼續執政。

### 工黨
而在野工黨領袖隨即公布選舉計劃，佢數富豪特恩布爾同民眾離地，矢言工黨會令到澳洲變得更加公平。

今次選舉嘅議題包括氣候變化、同性婚姻同樓價攀升等問題，自由黨同工黨響呢幾方面嘅政策一定會影響到選票。

## 民意調查
雖然茂琴·譚保民望曾經一度高企，但係近期嘅民意調查就話兩黨嘅支持度其實係不相伯仲。

## 結果
澳洲大選點票工作響10號重未搞掂，但係在野工黨已經認輸；而當地傳媒報道執政聯盟暫時攞到七十四席，工黨六十六席，重有五席唔知花落誰家。

## 後續
### 工黨
工黨黨魁肖頓話，今次係澳洲五十年來最長嘅一次選舉，雖然點票工作重做緊，但係由茂琴·譚保領導嘅執政聯盟已經響今次選舉入面，攞到足夠票數畀佢繼續執政。並已經打電話茂琴·譚保畀祝賀佢贏出選舉。

肖頓話未知茂琴·譚保組成嘅政府會唔會係大多數政府，但佢承諾會同新政府合作。

## 分析
外界預期即使畀特恩布爾組成大多數政府，但係將來響國會推動法案通過嗰時，重係要同爭取獨立嘅國會議員攞到支持，令到執政聯盟缺乏長期嘅執政能力，澳洲有可能響短期之內重新舉行大選。

## 攷

類:澳洲聯邦選舉
類:2016年選舉
黃海 (搞清楚)

**[[黃海]]**係中國東邊同朝鮮半島西邊之間嘅海，亦可以係：

## 地名
* 黃海道：前北韓八道之一，喺朝鮮半島中西邊。
* 黃海南道：北韓西南邊嘅地方行政區。
* 黃海北道：北韓西南邊嘅地方行政區。
* 黃海街道：中國江蘇鹽城亭湖區嘅街道
* 黃海路：多處

## 人物
* 黃海 (臺灣)（1943年－）：臺灣作家
* 黃海 (香港)：香港電影剪接師
* 全弘玖：藝名**黃海**，南韓藝人。

## 其它
*黃海客車：中國客車製造商
*黄海 (電影)：2010年南韓電影
黃海路 (佛山)

**黃海路**（）係中國廣東佛山嘅南北走向主幹道，喺南海區黃岐。南邊從廣佛公路開始，一直向北去到北環路嘅黃岐大橋底。

## 敘述
全長1.6km，闊22米，雙向4車道。

## 經過嘅道路
條路從南到北排，**加粗**嘅字係主幹道：
*
*怡海路
*西湖路
*東湖路
*杜鵑路
***[[鄱陽路]]**
*洪湖路
*北環路

類:佛山主幹道
類:南海區
渤海路

**渤海路**可以係：
*渤海路 (佛山)：喺廣東佛山南海區。
*渤海路 (北海)：喺廣西北海海城區。
*渤海路 (天津)：喺天津，有4條。
*渤海路 (濰坊)：喺山東濰坊，舊名濰縣中路，喺屬下縣市區另有5條。
**渤海路 (壽光)：喺山東濰坊壽光市。
*渤海路 (東營)：喺山東東營，有4條。
*渤海路 (滄州)：喺河北滄州，有4條。
*渤海路 (盤錦)：喺遼寧盤錦雙臺子區。
*渤海路 (哈爾濱)：喺黑龍江哈爾濱，有2條。
渤海路 (佛山)

**渤海路**（）係中國廣東佛山嘅南北走向馬路，喺南海區黃岐。南邊從廣佛公路開始，一直向北去到洪湖路。

## 敘述
全長1.6km，闊11～22米，雙向2～4車道，南闊北窄。

## 經過嘅道路
條路從南到北排，**加粗**嘅字係主幹道：
*
*怡海路
*西湖路
*東湖路
*九村路
***[[鄱陽路]]**
*洪湖路

類:佛山道路
類:南海區
洪湖路

**洪湖路**可以係：
*洪湖路 (佛山)：喺廣東佛山南海區。
*洪湖路 (深圳)：喺廣東深圳寶安區。
*洪湖路 (台山)：喺廣東台山市。
*洪湖路 (蘇州)：喺江蘇蘇州昆山市。
*洪湖路 (重慶)：喺重慶渝北區。
*洪湖路 (眉山)：喺四川眉山仁壽縣。
*洪湖路 (烏魯木齊)：喺新疆烏魯木齊新市區。
洪湖路 (佛山)

**洪湖路**（）係中國廣東佛山嘅南北走向馬路，喺南海區黃岐。西邊從黃海路開始，一直向東去到黃海路。

## 敘述
全長970m，闊11米，雙向2車道。

## 經過嘅道路
條路從南到北排，**加粗**嘅字係主幹道：
*****
*渤海路
*中北路
***[[黃海路 (佛山)|黃海路]]**

類:佛山道路
類:南海區
簡炳墀

**簡炳墀**（， ），人稱「食力簡」、「簡sir」，係香港賽馬會唐人練馬師，曾經五度成為香港冠軍練馬師。此外，簡炳墀曾經係香港輔警，冧把係A455。1978年至2003年，喺香港從練25年之後退休，就轉去澳門繼續做練馬師（直到2011/12年澳門馬季為止）。

## 生平
簡炳墀喺香港上水松柏塱村出世，係新界原居民。佢1952年移民到英國，喺葉森馬場附近嘅中菜館返工，因為酒樓好近馬場，之後同唔少馬圈中人相交。到1962年，騎師Teith Tugan邀請佢入去馬房工作，同時兼讀騎師及進修賽馬管理學課程。到1969年返到香港擔任副練，獲馬會接納，並先後跟從歐金洪、高仕同埋賓仕。

1988至2003年（第19至22屆）間做咗上水鄉事委員會主席，做過新界鄉議局永遠顧問，又曾經組織同新界鄉議局對立嘅新界原居民議會，亦曾經參加過立法會選舉，但落選，後嚟曾經表態要求前行政長官董建華落台同支持梁國雄參選立法會等。2011年，佢因為賄選而判坐花廳，同時放棄澳門練馬師牌照，2014年4月出冊。

2022年2月12號，The International Racing Information News Center facebook專頁透露，簡炳墀（其實佢晚年曾經確診過膀胱癌）喺屋企人陪伴下離世，享年84歲。

## 練馬師生涯
簡炳墀喺1978年開始喺香港擔任練馬師，從練期間曾經贏過五屆冠軍練馬師，喺香港累積贏咗844場頭馬，曾經係香港嘅華人練馬師累積頭馬紀錄保持者（喺2021年由姚本輝打破），由佢訓練嘅佳駟包括金中金、你知幾時、飛躍舞士、威利高、金威、真威、生圖、實業家、實業先鋒等等。

## 桃李滿門
簡炳墀喺港澳兩地嘅馬圈入面，徒弟相當之多，包括徐雨石、葉楚航、丁冠豪、馮耀正、謝偉豪、張學勤、簡慧榆、張兆煊、梁錫麟等等，當中，徐雨石、葉楚航、丁冠豪、馮耀正就有「食力簡四大弟子」之稱。

## 榮譽
*五屆香港冠軍練馬師（由1986/1987馬季直至1989/1990馬季，連續四屆勝出，喺2000/2001馬季獲得第五次香港冠軍練馬師）
*香港練馬師協會主席（曾經擔任）
 
## 參考

## 連出去
* 簡炳墀之子 - 簡永輝的志願
洪湖路 (深圳)

**洪湖路**（）係中國廣東深圳嘅南北走向馬路，喺寶安區沙井工業區。南邊從中日龍路開始，一直向北去到松山路。

## 敘述
全長430m，闊15米，雙向2車道。

## 經過嘅道路
條路從南到北排：
*中日龍路
*松山路

類:深圳道路
類:寶安區
第58屆美國總統民主黨西維珍尼亞州提名初選

**第58屆美國總統民主黨西維珍尼亞州提名初選**喺2016年5月10號舉行。

## 民意調查
多項民意調查都話，桑德斯響當地支持度只係輕微領先對手希拉里，相信係同當地選民比較重視本土經濟同就業有關。

## 分析
不過亦有分析話，希拉里目前累積嘅黨代表票已經去到提名資格嘅九成，桑德斯就算贏出呢個州，相信都冇辦法阻止到希拉里成為民主黨嘅總統候選人，但係桑德斯強調佢唔會放棄去爭。

## 結果

## 後續
桑德斯雖然贏到西維珍尼亞州初選，但佢仍然明顯落後希拉里好多黨代表票，所以佢已經轉到下個禮拜二舉行初選嘅俄勒岡州拉票，希望可以拖住希拉里唔好畀佢攞夠票，攞到黨嘅提名同時亦冇唔記得槍口要對外。桑德斯話：「我同費城嘅黨代表傳遞嘅信息係我哋可能唔鐘意希拉里，但係有一點我哋係一致嘅，就係我哋要打低特朗普。」

## 攷

58
類:2016年選舉
第58屆美國總統共和黨西維珍尼亞州提名初選

**第58屆美國總統共和黨西維珍尼亞州提名初選**喺2016年5月10號舉行。

## 結果
美國總統提名戰，共和黨嘅特朗普響西維珍尼亞州初選入面冇對手嘅情況下贏出。

## 後續
報道話，特朗普喺度考慮緊副總統人選，初步有五個人，全部都有豐富嘅政治經驗，但係人選身份就重未公布。但係特朗普並冇排除前黨內對手新澤西州州長克里斯蒂。但係估計特朗普會留返七月舉行嘅黨大會先會公布副手係邊個。

而特朗普就幾乎肯定係佢代表共和黨出戰，但係就令到黨內意見唔妥，早前表明暫時冇意支持特朗普嘅眾議院議長保羅萊恩就話，當務之急係要團結黨內上下嚟迎戰民主黨，唔係就事倍功半。

## 攷

58
類:2016年選舉
今日報道

**今日報道**（）係廣州電視台整嘅一部關注社會民生同時政嘅資訊類節目。2000年11月1號喺綜合頻道開播，每晚21:00～21:30首播，第二日06:00～06:30重播。

節目首播時間改咗好多次，初期喺每晚22:15播，2003年11月改為21:00，2006年5月改為20:45，2015年2月1號開始改為21:30，但無耐又改返喺21:00播。

類:廣州電視台節目
萬千呃Like賀台慶

**萬千呃Like賀台慶**（），係100毛旗下頻道毛記電視嘅大型綜藝表演節目，慶祝開台一週年。個表演響2016年5月11號晚響香港會議展覽中心舉行，由免費電視台viuTV現場直播，所以號稱係「人類史上首個由其他電視台直播嘅電視台台慶」。

## 出面網頁
* 「萬千呃Like賀台慶」官方網頁
必發道

**必發道**（），係香港九龍大角嘴嘅一條馬路，由大角咀道開始，去到塘尾道同松樹街交界。
柏樹街

**柏樹街**（），係香港九龍旺角嘅一條馬路，由汝州街開始，去到荔枝角道。街名係嚟自柏樹。
石硤尾街

**石硤尾街**（），係香港九龍石硤尾去深水埗嘅一條馬路，由窩仔街開始，去到醫局街同界限街交界。
白田街

**白田街**（），係香港九龍石硤尾嘅一條馬路，由南昌街開始，去到大埔道。街名係嚟自白田邨。
巴域街

**巴域街**（），係香港九龍石硤尾嘅一條馬路，由白田街開始，另一邊係掘頭路。街名係嚟自英國城鎮巴域。
大坑西街

**大坑西街**（），係香港九龍石硤尾嘅一條馬路，由南昌街同偉智街交界開始，去到大坑東道。街名係嚟自大坑西邨。
窩仔街

**窩仔街**（），係香港九龍石硤尾嘅一條馬路，由白田街開始，去到大坑東道同棠蔭街交界。街名係嚟自窩仔山。
楓樹街

**楓樹街**（），係香港九龍深水埗去大角咀嘅一條馬路，由大埔道開始，去到洋松街交界。街名係嚟自楓樹。
南昌街

**南昌街**（，初名**Nan Chang Street**，後名），係香港九龍深水埗區一條馬路。喺深水埗嗰一段南昌街喺1910年代已經有。而家成條南昌街由通州街、界限街同聚魚道交界開始，去到龍坪道同延坪道交界，駁通深水埗、石硤尾、白田同埋大窩坪。

街名嚟自江西南昌。亦有人話係來自舊時深水埗富商陳南昌，但後者受到一啲香港歷史學家反對，佢哋話有南昌街嗰日陳南昌得七歲，所以冇可能關佢事。事實上英文舊名亦指江西個南昌。

## 參考
欽州街

**欽州街**（），係香港九龍深水埗嘅一條馬路，由通州街同欽州街西交界開始，去到青山道同九龍道交界。街名係嚟自廣西欽州。
欽州街西

**欽州街西**（），係香港九龍深水埗嘅一條馬路，由通州街同欽州街交界開始，另一邊係掘頭路。街名係嚟自廣西欽州。
桂林街

**桂林街**（），係香港九龍深水埗嘅一條馬路，由青山道開始，去到通州街。街名係嚟自廣西桂林。
許雲基

**許雲基**（，）係臺灣一位核子物理學家，臺中人。佢喺畢業之後，去咗日本本土嘅京都帝國大學工學部讀書，打完仗之後返國立臺灣大學電機系讀書並且喺嗰個學系畢業。

1947年，許雲基做咗嘅助教，同同埋佢哋一齊喺臺大重建團隊當年喺臺大整、曾經完成世界第二次人工撞擊原子核實驗嘅，並且成功喺1948年完成咗中華民國同打完仗之後全亞洲第一次人工撞擊原子核實驗。之後，許雲基接手咗太田賴常主持嘅原子核物理實驗室，並且領導啲臺籍技師改良嗰個實驗室嘅設備，令到佢成為1960年代亞洲最先進嘅原子核實驗室。之後，許雲基由助教逐漸升到講師、副教授、教授嘅職位，並且喺1962年成為咗臺大物理系嘅系主任。1985年，許雲基喺臺大物理系退休，喺1989年成為嗰個系嘅名譽教授，並且喺2005年起率領重建原子核實驗室變做。

## 生平
### 早年
1924年，許雲基喺臺灣日據時期臺中州出世，中學嗰時喺讀書。喺臺中一中畢業之後，許雲基去咗日本本土嘅京都帝國大學工學部讀書，在嗰度讀書嗰陣時聽過開設嘅課程，同時又知道喺學校原子核實驗室做緊嘅佢哋喺度做緊原子核實驗。，許雲基由京都帝國大學電氣系轉去臺大電機系讀書，並且喺1947年夏天喺嗰個學系畢業。喺畢業前夕，許雲基受到化學系助教張苕旭嘅推薦去國立臺灣大學物理學系嘅原子核擊破實驗小組，嗰個學系嘅副教授太田賴常就希望許雲基可以喺畢業之後第二日就嚟報到。但係許雲基喺畢業之後先返去佢係大甲嘅屋企休息咗一段時間，先至喺嗰年嘅9月尾返臺北，10月正式開始喺臺大物理系任職。正因為咁，許雲基俾人狠狠鬧咗一餐。根據許仲平嘅講法，當時嘅許雲基份人溫和又謙虛，講嘢嗰陣時經常有意無意用一隻手遮住個口，直到佢晚年仲係咁。

### 任職臺大物理系

許雲基喺1947年10月向太田賴常報到並且成為嗰個學系嘅助教之後，太田賴常就安排許雲基住喺氣象館後面嘅紅磚屋，先將嗰個學系嘅整好之後，由抽真空學起。之後，許雲基跟住戴運軌同埋太田賴常，同幫臺籍技師、周木村、林松雲嗰班人重組荒勝文策嗰班人當年喺臺大整、曾經完成世界第二次人工撞擊原子核實驗嘅。為咗得到充足嘅實驗材料，佢哋除咗向當時資源比較豐富嘅化學系借嘢之外，亦都曾經向同埋等等嘅單位攞到報廢嘅真空管同埋大彈殼等等嘅嘢作為實驗嘅材料。

之後，佢嘅重組加速器計劃喺1946年10月開始進行，並且喺1948年5月13號下晝8點35分以高速質子撞擊鋰，令到佢分裂成兩個α粒子，完成咗中華民國同埋戰後全亞洲第一次人工撞擊原子核實驗。同年6月20號，佢哋重複進行實驗，證明佢嘅結果係可以重現嘅。為咗保持進度，許雲基喺嗰段時間將啱啱結婚嘅老婆寄托喺大甲嘅屋企，並且經常同太田賴常同埋許玉釧、林松雲一齊喺實驗室入面過夜，醒返之後就繼續做嘢。嗰個加速器俾國立臺灣大學校方保留咗落嚟，展示喺臺大物理文物廳，即係原本嘅物理學講座原子核實驗室。對於當年整加速器嘅這段往事，許雲基回憶嘅時候話：「當時我哋點會有咁多力？」而俾人問到當時會唔會驚加速器漏電同埋輻射嘅問題嘅時候，佢就答：

1949年，由於太田賴常受到二二八事件嘅波及而俾國民政府趕返日本，許雲基接手咗太田賴常主持嘅實驗室。跟住，許雲基領導啲臺籍技師多次改良原子核物理實驗室。首先，佢嘅團隊製威爾遜雲霧室觀測α粒子嘅軌跡，改良咗太田賴常嗰陣時只能夠觀察但係就無法記錄佢嘅軌跡嘅缺點。跟住，佢哋改造加速器以產生高能嘅中子，並且提高原子核反應嘅層級，並且利用氦-4反應產生14.1MeV嘅高能中子嚟研究佢所引起嘅子核反應。許雲基團隊亦都將嗰個加速器嘅離子源改裝成，並且為咗進行離子實驗而將加速器徹底改裝成加速器。另外，佢哋嘅研究團隊亦都使用以燒杯同埋中國廣播公司報廢嘅高功率真空管電極改造而成嘅製造重水。經過大約一年嘅努力，佢哋成功製造出98%嘅重水。

1954年3月1號，美國嘅比堅尼環礁試爆氫彈，並且造成嗰個島周圍嘅海域嚴重輻射污染，而嘅嗰度海域嘅受污染魚類亦都俾人運返臺灣。因為咁，當時嘅將嗰啲魚運返去臺大二號館大廳，利用許雲基團隊自製嘅基革計數器檢測佢嘅放射性。另外喺1960年代，許雲基率領嘅團隊開始自製碳-14偵測器，主要嘅目的係瞭解二戰之後大氣層核試驗對台灣稻米輻射量嘅影響，結果佢哋發現臺灣樹木入面嘅放射性碳含量比歐洲仲要高。喺當時，許雲基團隊用咗放射性碳定年法協助當時嘅做文物鑑定同埋地質系做同化石同埋地層有關嘅研究，係臺灣當年唯一具備呢個技術嘅團隊。而臺灣遺跡年代嘅測定，就是喺嗰段時間由許雲基帶領嘅團隊完成嘅。佢哋亦都希望可以運用呢個技術去測量宇宙射線嘅變化。許雲基團隊嘅呢啲研究令到臺大物理系嘅原子核實驗室成為1960年代亞洲最先進嘅原子核實驗室，並且發表咗接近三十篇論文。1961年，當時做副教授嘅許雲基攞到國際原子能機構的補助，去日本原子能研究所做為期兩年嘅專題研究。喺臺大物理系任職嗰時，許雲基透過一篇篇論文咁累積，由助教逐漸升到講師、副教授、教授，跟住喺1962年10月開始成為臺大物理系嘅系主任。1965年，臺灣成立物理研究中心，許雲基就同一齊成為臺大物理系喺嗰間中心嘅講座教授。

### 晚年

1985年，許雲基喺臺大物理系退休，並且喺1989年同禾夫岡·哥羅爾一齊成為臺大物理系嘅名譽教授。喺佢退休之後，因為原子核實驗室唔夠位，所以佢嘅加速器迫住要拆，但係林松雲同埋許玉釧兩位技師因為唔捨得而將佢嘅零件擺喺唔同地方接近二十年。佢哋兩個甚至將嗰啲零件擺喺倉庫、地庫、沖涼房天花板等等嘅地方。到咗2004年，臺大物理系決定重組嗰部加速器，並且在2005年開始由許雲基陪住林松雲同埋許玉釧兩位技師，一齊率領重建原子核實驗室成為臺大物理文物廳，並且於嗰一年嘅11月21號正式開幕。嗰次重建過程亦都俾人拍咗做紀錄片《》。許雲基總結三十八年的教職生涯嗰陣時話：「好困難嘅時代，但係大家都好認真」。

## 攷

## 出面網頁
* 臺灣大學原子核物理數位典藏資料庫
* 臺灣大學物理文物廳
* 國立臺灣大學物理學系
塔杉

**塔杉**（；學名：**），又嗌、、，植物學又嗌，係南洋杉科南洋杉屬嘅常綠喬木，原產澳洲海邊，而家喺澳洲沿海地區、中國嘅廣東同廣西、福建、香港、澳門地區都可以搵到。

## 樣
植株高45～70m，胸徑1.0～1.5m；樹皮暗啡色，比較厚，裂成好多條薄片噉；樹枝輪生而平展，樹冠塔形。葉闊而大，長橢圓近披針形或三角披針形，長2.5～6.5cm，雖然冇主脈，但有好多平裂細脈。花單生，喺葉杈出，樣似圓柱體；每年3月開花。果樣係闊橢圓形或近似球體，長30cm，闊大概22cm，大似人頭噉，重4.5kg，中間有好多苞鱗響度，有150粒籽。籽長橢圓形，先端好大隻，生喺果邊，兩邊冇翼；種植開始第三年秋結果。

## 用途
植株可以做盆景、梗可以做木材，葉可以提煉成揮發油。

## 相

## 有關嘅書
*

## 連出去

* 大叶南洋杉 Araucaria bidwillii PPBC中国植物图像库
* Araucaria bidwillii Hong Kong Flora and Vegetation
*  大叶南洋杉 Araucaria bidwillii 中国植物志
* Araucaria bidwillii 大叶南洋杉 中国自然标本馆
* 

類:南洋杉屬
類:四季常綠植物
類:喬木
類:植物油庫
類:木材
類:觀葉植物
滘口汽車客運站

，又叫或，係中國廣東嘅一個客運站，喺1999年8月1號營運，位置喺廣州荔灣區芳村同佛山南海黃岐嘅交界。

## 佔地面積
面積120000平方米，其中客運有80000平方米、貨運有40000平方米，有77個發車位。

## 主要經營
車站主要經營去深圳、陽江、東莞、珠海、惠州、茂名、湛江、肇慶、雲浮、清遠、江門地區，外省包括廣西、貴州、湖北、海南、雲南、四川、江西、湖南、福建等地啲車。

## 附近嘅交通
*地鐵：
*:：滘口站
*巴士：
*:滘口客運站總站
*:滘口客運站

## 出面網頁
*滘口客运站
北環路 (佛山南海黃岐)

**北環路**（）係中國廣東佛山嘅東西走向馬路，喺南海區黃岐嘅珠江邊。西邊從北村公路開始，一直向東去到西環路同龍德路嘅交界，西環高速公路嘅橋底。

## 敘述
全長2.2km，闊18米，雙向4車道。

## 經過嘅道路
條路從南到北排，**加粗**嘅字係主幹道：
****'
*[[中北路 (佛山)|中北路]]
*'''[[黃海路 (佛山)|黃海路]]'''
*[[宏威路 (佛山)|宏威路]]
*岐陽路
*[[西環路 (佛山南海)|西環路]]、[[龍德路 (佛山)|龍德路]]、***'（橋頂經過，冇匝道上落）

類:佛山道路
類:南海區
味千拉麵

**味千拉麵**（；；）係日本屬下嘅拉麵舖，喺1968年成立，而家喺日本同中國大陸都有好多分店。其他分店主要喺星加坡、菲律賓、加拿大、美國同澳洲，另外喺香港、紐西蘭等等地方都有。

喺臺灣佢曾經開過兩三間分店，但係臺灣分公司喺2017年已經執咗。

## 出面網頁

* 味千ラーメン（日本公式サイト）
* 味千拉麵（中國）
* 味千拉麵（香港）

## 參考資料

類:日本食肆
類:拉麪舖
美國冒險樂園

（）係香港一間連鎖室內遊樂場，1994年6月9號成立，而家喺香港有34間分舖，第一間喺上水名都。

## 出面網頁
*
*

類:香港遊樂場
學海路

**學海路**可以係：
*學海路 (佛山)：喺廣東佛山南海區。
*學海路 (深圳)：喺廣東深圳南山區。
*學海路 (梅州)：喺廣東梅州梅江區。
*學海路 (濟南)：喺山東濟南，有2條。
*學海路 (日照)：喺山東日照東港區。
*學海路 (上海)：喺上海，有2條。
*學海路 (南京)：喺江蘇南京棲霞區。
*學海路 (無錫)：喺江蘇無錫錫山區。
*學海路 (宿遷)：喺江蘇宿遷，有2條。
*學海路 (鹽城)：喺江蘇鹽城鹽都區。
*學海路 (重慶)：喺重慶南岸區。
*學海路 (紅河)：喺雲南紅河蒙自市。
*學海路 (普洱)：喺雲南普洱鎮沅市。
*學海路 (大理)：喺雲南大理。
堪富利保加

**堪富利保加**（，），根據法文版維基百科嘅資料，堪富利保加響紐約出世，父系喺荷蘭裔，母系喺英格蘭裔；係美國電影男演員，憑1942年電影《*Casablanca*》（《北非諜影》）、1951年電影《*The African Queen*》同埋1954年電影《*The Caine Mutiny*》三度提名奧斯卡金像獎最佳男主角，並憑《*The African Queen*》攞獎。

## 出面網頁

* 
*
奇異種子

**奇異種子**係日本電視遊戲寵物小精靈系列入面嘅其中一隻小精靈，編號001。身體顏色主要係青綠色。經常可以見到佢喺太陽下面瞓覺。佢又係不可思議迷宮裏面可以揀嘅主角。
奇異草

**奇異草**係日本電視遊戲寵物小精靈系列入面嘅其中一隻小精靈，全國編號係002，係寵物小精靈第一代嘅卿三家之一。佢係由奇異種子進化而成，同奇異種子一樣有青蛙噉嘅身體，而背脊上面嘅種子就生出葉同埋花苞。
哥達 (寵物小精靈)

**哥達**係日本電視遊戲寵物小精靈系列入面嘅其中一隻小精靈，編號020。佢係由小哥達進化成嘅。
雷超

**雷超**係日本電視遊戲寵物小精靈系列入面嘅其中一隻小精靈，編號026。佢係由比卡超進化成嘅。
護主犬

**護主犬**係日本電視遊戲寵物小精靈系列入面嘅其中一隻火系小精靈，編號058。身體顏色主要係橙色同白色。喺古代嘅洗翠地區係火加岩石系嘅小精靈。
奉神犬

**奉神犬**係日本電視遊戲寵物小精靈系列入面嘅其中一隻小精靈，編號059。佢係由護主犬進化成嘅。喺古代嘅洗翠地區，佢係有火系同岩石系兩個屬性。但現代嘅**奉神犬**就只係得番火系呢個屬性。
富迪

**富迪**係日本電視遊戲寵物小精靈系列入面嘅其中一隻小精靈，編號065。佢係由尤基納進化成嘅。
霹靂彈

**霹靂彈**係日本電視遊戲寵物小精靈系列入面嘅其中一隻小精靈，編號100。身體顏色主要係紅色同白色。之後全球統一咗叫**霹靂電球**。喺古代嘅洗翠地區，佢係有電系同草系兩個屬性。而現代嘅**霹靂彈**就只係得番電系呢個屬性。
雷霆彈

**雷霆彈**係日本電視遊戲寵物小精靈系列入面嘅其中一隻小精靈，編號101。佢係由霹靂彈進化成嘅。之後任天堂統一中文地區譯名，佢改咗名叫頑皮雷彈。喺古代嘅洗翠地區，佢係有電系同草系兩個屬性。但現代嘅**雷霆彈**就只係得番電系呢個屬性。
英國脫歐

**英國脫歐**（）係指部份英國人主張英國退出歐洲聯盟嘅理念。自從英國1973年入咗歐洲經濟共同體（歐洲聯盟前身）之後，引起好大爭議，於是當局喺1975年搞過次公投，而多數選民撐留低，但爭議一路都未停過。2016年6月23號，英國政府再搞多次公投，最後有過半數選民撐脫歐。

2020年1月31號晚11點，英國脫歐進入過渡期。

## 主張英國脫歐嘅政黨

* 英國獨立黨
* 脫歐黨
歐洲經濟共同體

**歐洲經濟共同體**（）係舊時歐洲一個國際組織，1958年1月1號成立，總部喺比利時布魯塞爾，創始會員有法國、西德、意大利、荷蘭、比利時同盧森堡六國，之後陸續吸引西歐另外十國加入。

1992年，歐洲經濟共同體嘅功能大致畀新成立嘅歐洲聯盟取代，同時呢個組織改名做**歐洲共同體**（），到2009年先至正式解散。
學海路 (佛山)

**學海路**（）係中國廣東佛山嘅南北走向馬路，喺南海區黃岐。南邊從廣佛新幹線開始，一直向北去到廣佛公路、太湖路同岐西路嘅交界。

## 敘述
全長810m，闊21米，雙向4車道。

## 經過嘅道路
條路從南到北排，**加粗**嘅字係主幹道：
***[[廣佛新幹線]]**
*洞庭路
*南湖路
*太湖路、、岐西路

類:佛山道路
類:南海區
阮文泰

**阮文泰**（，，），藝名**專家Dickson**，係香港演員，曾經係毛記電視嘅「偽員」（藝員）。佢個藝名影射TVB《創富坊》嘉賓黃德几（Dickie）。

## 簡歷
阮文泰喺香港嶺南大學中文系畢業，本嚟做過教學助理、中學中史教師同報紙賽馬版編輯，之後入行毛記電視。

2016年5月11號，專家Dickson喺萬千呃Like賀台慶憑節目《畀女飛正傳》、《古域仔老年激鬥篇之隻雞遮天》同《毒家試愛》，攞毛記電視最Like男主角。

2025年8月，專家Dickson喺社交平台宣佈已經完約效力咗10年嘅毛記電視並且回復返自由身。

## 演出

### 電視節目（ViuTV）
* 2017年-2018年：《晚吹 - 啪啪Channel》主持
* 2023年：《正一廣東話》第1集嘉賓
* 2026年：《我想身體健康》第121集嘉賓

### 電影
* 2018年：《棟篤特工》 飾演 夕陽武士
* 2020年：《乜代宗師》 飾演 陳伯長

## 參考
學海路 (深圳)

**學海路**（）係中國廣東深圳嘅馬路，喺南山區蛇口。成條路好似英文字母L字噉，西北邊從高新南十道開始，一直去到東南邊嘅書山路。

## 名
條路因為喺學林雅院附近而改成噉嘅名。

## 敘述
全長360m，闊6米，1車道，凈畀西北向東南行。

## 經過嘅道路
條路從西北到東南排，**加粗**嘅字係主幹道：
***[[高新道|高新南十道]]**
*書山路

類:深圳道路
類:南山區
卓文迪

**卓文迪**（，，），藝名**羅若Off**，係香港演員，而家係毛記電視嘅「偽員」（藝員）。佢個藝名影射新聞主播羅若安。

## 簡歷
卓文迪大學讀視覺藝術，畢業之後加入毛記電視，本嚟負責寫稿、搵道具同服飾，因為節目做到學生議題，而佢把聲似學生妹，所以被安排做幕前。

## 參考
李嘉文

**李嘉文**（英文名：**Jessica Lee**，），曾用藝名**黃慘盈**，係香港女演員，曾經係毛記電視嘅「偽員」（藝員），佢個藝名影射新聞主播黃紫盈。佢2017年離開毛記電視，移居美國進修同發展。

## 簡歷
李嘉文喺香港浸會大學傳理學院新聞系畢業，做過一年國泰航空嘅空姐，2014年參與香港電視網絡（HKTV）招聘活動，臨簽約時HKTV卻唔獲發牌，後尾獲朋友介紹拍麥當勞廣告，之後再加入《100毛》做Fashion版編輯，最後做埋毛記電視主播，開始用藝名「黃慘盈」，而佢接受傳媒訪問問到原名時只會答英文名「Jessica Lee」。

2016年5月11號，黃慘盈喺萬千呃Like賀台慶憑節目《毒家試愛》攞毛記電視最Like女主角。

## 演出
### 節目主持（ViuTV）
*2022年：《終於飛到LA》
### 電影
*2023年：《我的天堂城市》 飾 Lulu

## 參考
王嘉偉

**王嘉偉**（，，），藝名**東方昇**（），，係香港演員，而家係毛記電視嘅「偽員」（藝員）。佢個藝名影射新聞主播方東昇。

## 簡歷
王嘉偉喺香港公開大學修讀心理學，自修廣告設計。佢喺香港商業電台、天比高同林日曦共事過，之後先後過檔《100毛》同毛記電視。

2016年1月，東方昇用「一戴一露」去諷刺香港特首梁振英喺施政報告狂講「一帶一路」而出名。

## 演出

### 電視節目（ViuTV）
*2017年：《挑機》（第1、2集嘉賓）
*2020年：《點擺》（旁白）
*2025年：《今天只做1件事》（第55-57、63集主持）

### 電視劇（ViuTV）
*2025年：《翻盤下半場》飾 Akira520

### 網絡劇
*2018年：《向西聞記》 飾 雲哥

## 事件
### 觀塘海濱「露天浴場」
2021年4月25號下晝，東方昇到觀塘海濱花園直播，喺音樂噴泉互動嬉水區除咗外衣，用梘液沖涼，以表達將噴泉變成自己嘅「露天浴場」，諷刺噴泉係「小白象」工程，幾分鐘之後畀公園保安同職員阻止，亦被部分旁觀市民上前批評。康文署夜晚回覆傳媒查詢表示，當日下晝有市民喺嬉水區嬉水時用梘液，為免影響其他使用設施嘅市民，同埋防止市民跣親，場地職員即時阻止，並圍封有關範圍清潔。署方亦唔點名呼籲使用者著重公德同唔好對其他人造成妨礙或滋擾。4月26號，康文署宣佈受梘液影響導致大量泡沫，觀塘海濱音樂噴泉暫停開放，直至另行通知。

## 參考

## 出面網頁
太湖路 (佛山)

**太湖路**（）係中國廣東佛山嘅東西走向馬路，喺南海區黃岐。西邊從廣佛公路同學海路嘅交界開始，一直向東去到南海路。

## 敘述
全長230m，闊23米，雙向2車道。

## 經過嘅道路
條路從南到北排，**加粗**嘅字係主幹道：
*****、學海路
***[[南海路 (佛山)|南海路]]**

## 特色
由於條路兩邊都係啲大型住宅同樓盤，所以兩邊好多時停咗好多車響度。所以條路除咗上落班高峰之外，其他時間好少車行。

類:佛山道路
類:南海區
太湖路

**太湖路**可以係：
* 太湖路 (佛山)：喺廣東佛山南海區。
* 太湖路 (深圳)：喺廣東深圳龍崗區。
* 太湖路 (合肥)：喺安徽合肥蜀山區。
* 太湖路 (寧波)：喺浙江寧波江北區。
* 太湖路 (湖州)：喺浙江湖州，有3條。
* 太湖路 (大連)：喺遼寧大連金州區。
* 太湖路 (合肥)：喺四川德陽旌陽區。
* 太湖路 (湖州)：喺天津，有4條。
* 太湖路 (重慶)：喺重慶渝北區。
* 太湖路 (宿遷)：喺江蘇宿遷宿城區。
* 太湖路 (鹽城)：喺江蘇鹽城，有2條。
* 太湖路 (蘇州)：喺江蘇蘇州，有2條。
* 太湖路 (青島)：喺山東青島，有2條。
* 太湖路 (威海)：喺山東威海乳山市。
* 太湖路 (菏澤)：喺山東菏澤牡丹區。
* 太湖路 (東營)：喺山東東營河口區。
* 太湖路 (拉薩)：喺西藏拉薩林周縣。
瀛海威

**瀛海威**（；）係中國大陸冇咗嘅網絡營運商，亦係中國大陸第一個互聯網接入服務商，1995年9月30號營運，2004年10月19號執笠。

## 史
張樹新喺1994年，通過朋友發嘅第一封電郵先開始知有互聯網嘅事，嗰時互聯網係個好新潮嘅行業，最後佢決定投入互聯網搞一番事業。1995年開辦咗北京瀛海威科技責任有限公司，同年9月30號開始營運，經營模式同美國在線差唔多，有電子報、BBS同傾偈室等內容；但嗰時之前，中國大陸完全未接觸過呢啲嘢，加上嗰時中國大陸完全通過電話線嚟上網，自然唔少得要交電話費。網站開始營運無耐，有好多人用佢嚟上網做其它嘢。

雖然1996年期間通過擴股同開通主要節點，使網站規模發展到全中國大陸，1997年1月同微軟搞咗合作關係。但1997年6月，由於郵電部成立咗169全國多媒體通訊網同埋大幅度調整過入網價格，令瀛海威行向衰落。張樹新喺1999年，雖然打算同中興傾收購問題，但凈得個銡。

2004年10月19號，網站俾信息產業部同北京當地嘅工商部門釘咗牌。

## 註同攷
;註

;攷

## 連出去
*互联网先烈传－瀛海威 網易

類:執咗笠嘅網站
太湖路 (深圳)

**太湖路**（）係中國廣東深圳嘅馬路，喺龍崗區大康村，成條路好似英文字母L噉。兩邊同陳屋路連埋一齊。

## 敘述
全長260m，闊5米，1車道，凈畀西北向東南行。

## 經過嘅道路
條路從南到北排：
*陳屋路
*陳屋路

類:深圳道路
類:龍崗區
閃客帝國

**閃客帝國**（；），簡稱**閃客**（；），係中國大陸冇咗嘅網站，亦係中國大陸第一間Flash網站，1999年9月15號營運，2009年12月初執笠。

## 史
閃客帝國喺1999年9月15號正式成立。成立初期有一大批專業嘅Flash個人網站出現，門戶網站亦開咗專門嘅Flash頻道，從而極大噉推動咗Flash動畫技術喺中國大陸嘅大範圍傳播同應用。1999年之前，中國大陸嘅網上冇動畫同視頻，凈得相同字表示。2001年有首《東北人都是活雷鋒》而引爆網絡，連作者雪村都出咗名。

但後嚟因審美疲勞、加上越嚟越多流媒體猛咁成立，2009年12月初，網站喺未對外通知情況下而關閉。

## 連出去
*回忆！你与我一起走过的中国互联网20年 东北网

類:執咗笠嘅網站
醫局街

**醫局街**（），係香港九龍深水埗嘅一條馬路，由九江街開始，去到界限街。街名係嚟自深水埗公立醫局。
九江街

**九江街**（），係香港九龍深水埗嘅一條馬路，街名嚟自江西九江，1920年代通車。

九江街由順寧道同九龍道交界開始，去到通州街。沿途有寶血醫院同中華電力深水埗中心，去到長沙灣道被怡靖苑同埋麗安邨隔斷咗，之後喺醫局街通去通州街。
順寧道

**順寧道**（），係香港九龍深水埗去長沙灣嘅一條馬路，由九江街同九龍道交界開始，去到永康街。
鴨寮街

**鴨寮街**（），又稱男人街丶二手街丶電器街丶電子街丶廢鐵場街等，係香港九龍深水埗嘅一條馬路，由欽州街開始，去到白楊街。條街出名賣電子嘢。

另外，大多數鴨寮街檔口（前排）都賣二手電子嘢，但後面則大多數都賣一手嘢。
黃竹街

**黃竹街**（），係香港九龍深水埗嘅一條馬路，由西洋菜北街開始，去到荔枝角道。街名係嚟自竹。

## 附近設施

## 隣近街道
3721科技

**3721科技**，全名**三七二十一科技**，簡稱**3721**，係中國大陸冇咗嘅企業，亦係俾中國大陸網民早期嗌成「第一個網絡實名且最大嘅惡意軟件網站」之一，1998年10月成立，2006年1月12號執笠。

## 名
個名源自於數學乘法口訣其一——三七二十一。

## 史
周鴻褘喺1998年10月喺北京成立咗3721，初期專門搞中文搜索嘅網絡實名業務，就係客户通過輸入自己個名就可以直達自己要去嘅網站。就因為咁方便而擴大到中國大陸好多間企業入面應用。

但花無百日紅，雅虎喺2003年出咗1.2億蚊收購3721後，雖然3721未正式消失，但網上嘅殺毒軟件將3721當成木馬噉查殺。2006年1月12號雅虎宣佈放棄3721，從此3721成為歷史。

## 連出去
* 雅虎欲收购3721专题 新浪
* 周鸿祎：用事实讲述3721的成长故事 搜狐
* 3721的华丽转身 360的成长史 ZOL

類:執咗笠嘅網站
類:執咗笠嘅公司
福華街

**福華街**（），以前叫**菴由街**，係香港九龍深水埗去長沙灣嘅一條馬路，由大埔道開始，去到永康街。

## 歷史
清朝時期，而家福華街係喺菴由村範圍內。

到1924年，深水埗近元洲一帶入咗市區範圍，香港政府將呢條路叫做**菴由街**，後來改叫福華街。

## 參考
九龍道

**九龍道**（），係香港九龍深水埗嘅一條馬路，由欽州街同青山道交界開始，去到九江街同順寧道交界。街名係嚟自九龍，但佢係九龍入面其中一係好短嘅街。
保安道

**保安道**（），係香港九龍長沙灣嘅一條馬路，由營盤街開始，去到永康街。街名本嚟叫**寶安道**，係嚟自廣東寶安，六七暴動後改名。
永康街

**永康街**（），係香港九龍長沙灣嘅一條馬路，由保安道開始，去到甘泉街。永康街近街尾有五邑工商總會學校、明愛醫院、永康街休憩花園同住宅，街頭多數係商業或工業大廈。
龍欣道

**龍欣道**（），係香港九龍長沙灣嘅一條馬路，由龍翔道開始，去到麥理浩徑第五段。條街係上筆架山同鷹巢山嘅路徑。
發祥街

**發祥街**（），係香港九龍長沙灣嘅一條馬路，由長沙灣道開始，去到英華街同發祥街西交界。
發祥街西

**發祥街西**（），係香港九龍長沙灣嘅一條馬路，由深旺道開始，去到英華街同發祥街交界。
東京街西

**東京街西**（），係香港九龍長沙灣嘅一條馬路，由通州街同東京街交界開始，去到連翔道。
郝德傑道

**郝德傑道**（），係香港九龍長沙灣嘅一條馬路，由大埔道同大埔公路琵琶山段交界開始，另一邊係掘頭路。街名係嚟自第19任香港總督郝德傑。皆因「郝」字較生辟，街名經常寫錯做**赫德傑道**。
北海路

**北海路**可以係：
*北海路 (佛山)：喺廣東佛山南海區。
*北海路 (湛江)：喺廣東湛江赤坎區。
*北海路 (南寧)：喺廣西南寧江南區。
*北海路 (德陽)：喺四川德陽廣漢市。
*北海路 (濰坊)：喺山東濰坊，有6條。
*北海路 (日照)：喺山東日照東港區。
*北海路 (商丘)：喺河南商丘，有2條。
*北海路 (南通)：喺江蘇南通，有5條。
*北海路 (宿遷)：喺江蘇宿遷宿城區。
*北海路 (蘇州)：喺江蘇蘇州，有2條。
*北海路 (揚州)：喺江蘇揚州高郵市。
*北海路 (鹽城)：喺江蘇鹽城，有3條。
*北海路 (連雲港)：喺江蘇連雲港灌南縣。
*北海路 (常州)：喺江蘇常州新北區。
*北海路 (上海)：喺上海黃浦區。
*北海路 (宜昌)：喺湖北宜昌西陵區。
*北海路 (天津)：喺天津濱海新區。
*北海路 (哈爾濱)：喺黑龍江哈爾濱南崗區。
*北海路 (寧波)：喺浙江寧波，有3條。
*北海路 (紹興)：喺浙江紹興越城區。
*北海路 (遵義)：喺貴州遵義匯川區。
*北海路 (滄州)：喺河北滄州新華區。
遼河

**遼河**，係中國東北嘅河，由東遼河同西遼河交匯開始，向南流入渤海遼東灣。佢全長1,345公里。
薩爾溫江

**薩爾溫江**（；，音標：），係中國、緬甸同泰國嘅河，由中國西藏那曲安多開始，向南流入印度洋。佢全長2,815公里。
伊洛瓦底江

**伊洛瓦底江**，係緬甸嘅第一大江，由克欽邦開始，向南流入印度洋孟加拉灣。佢全長2,170公里。
亞穆納河

**亞穆納河**，係印度嘅河，屬恆河主要支流，由北阿坎德邦開始，向南流入恆河。佢全長1,376公里。
因迪吉爾卡河

**因迪吉爾卡河**，係俄羅斯嘅河，由上揚斯克山脈開始，向北流入東西伯利亞海。佢全長1,726公里。
科雷馬河

**科雷馬河**，係俄羅斯嘅河，由馬加丹州開始，向北流入東西伯利亞海。佢全長2,129公里。
錫爾河

**錫爾河**，係吉爾吉斯、烏茲別克、塔吉克、哈薩克嘅河，由天山山脈開始，向西流入鹹海。佢全長2,212公里。
阿姆河

**阿姆河**，係阿富汗、塔吉克、土庫曼、烏茲別克嘅河，由帕米爾高原開始，向西流入鹹海。佢全長2,400公里。
復仇者聯盟

《**復仇者聯盟**》（）係一部2012年嘅美國電影，由執導兼編劇，、、、、、、、、、、主演。

## 演員表
* 飾 （）
* 飾 （）
* 飾 （）
* 飾 
* 飾 （）
* 飾 （）
* 飾 
* 飾 
* 飾 
* 飾 
* 飾 

## 出面網頁
*
鐵甲鋼拳

《**鐵甲鋼拳**》（）係一部2011年嘅美國電影，由執導，曉治積曼、、、、主演。

## 演員表
*曉治積曼 飾 
* 飾 
* 飾 
* 飾 
* 飾 

## 出面網頁
*
哥達瓦里河

**哥達瓦里河**，係印度嘅河，由馬哈拉施特拉邦開始，向東流入印度洋孟加拉灣。佢全長1,465公里。
和闐

**和闐**係喺中國新疆和闐地區嘅地方，家下係直轄縣級市，叫**和闐市**，簡化字寫做**和田市**。
追風箏的孩子 (電影)

《**追風箏的孩子**》（）係一部2007年嘅美國電影，由執導，、、、、主演，改編自同名小說。

## 出面網頁
*
*
*
豆沙包

**豆沙包**（）係隻中式包，用紅豆或綠豆豆沙做餡，外面用白色麵團包住，蒸熟而成。

制作工藝涵蓋發酵、包制、二次醒發及蒸制等核心環節，需嚴格控制紅豆浸泡時長、炒餡火候和蒸後燜制時間以保證成品松軟。
日式豆沙包

**日式豆沙包**（），日本叫**銅鑼燒**（；**どら焼き**；**dorayaki**），係日本一隻和菓子，由兩塊似班戟嘅圓餅皮，夾住紅豆豆沙餡。

日本動漫角色多啦A夢至鍾意食日式豆沙包。

## 睇埋
*豆沙包
奶黃包

**奶黃包**，有啲人寫做**奶王包**或**奶皇包**，係隻中式包，用奶黃做餡，外屬係白色嘅包。
## 睇埋
*流沙包
菜肉包

**菜肉包**係隻中式包，用白菜粒同豬肉粒做餡，外面係白色麵團蒸成嘅包。菜肉包分材料大致有中筋粉、幼砂糖、菜油、乾酵母、水、牛奶、鹽、高麗菜（椰菜）、碎豬肉、生抽（醬油）、薑蓉、糖。

## 睇埋
*生煎包
生煎包

**生煎包**，又叫**生煎饅頭**、**生煎**，係上海、浙江、江蘇及廣東地區傳統小食，以面粉、豬肉、芝麻等為主要原料，具有皮酥、汁濃、肉香嘅特點。係隻煎熟嘅肉餡包，面頭落少少蔥花。因為好多時都用白菜粒同豬肉粒做餡，所以又會叫**生煎菜肉包**。

## 睇埋
*菜肉包
*鍋貼
灌湯包

**灌湯包**，又叫**湯包**，係隻中式包，用豬肉同湯汁做餡，皮薄而唔易穿。

灌湯包好多時個大細都整到似小籠包，叫**灌湯小籠包**。

## 睇埋
*灌湯餃
即食湯

**即食湯**係指由商家預先整好嘅湯，包裝好後賣畀人客，人客想食時攞出嚟簡單翻熱就食得。

即食湯有幾種唔同包裝，最常見嘅係罐頭湯，保質期長。紙袋包裝粉沖劑就携帶比較方便。
陝西師範大學附屬中學

**陝西師範大學附屬中學**，簡稱**陝西師大附中**、**陝師大附中**，之前係1910年開辦嘅模範兩等小學堂同1917年嘅私立成德中學，文革期間嗌過西安市第85中學同西安市第84中學嘅兩間學校，位置喺西安雁塔區大慈恩寺嘅大雁塔西南邊。

## 出面網頁
*

類:中國中學
類:西安
啡熊

**啡熊**（***Ursus arctos***）係常見嘅熊品種，喺歐亞大陸同北美洲都有好多。啡熊正如佢個名，成身啡色。
民俗學

**民俗學**係社會科學其中一門學科，主要研究信仰、風俗、口傳文學、傳統文化等等。

## 概論

## 理論概念
### 文化進化

## 民間故仔

### 仙子故事

## 睇埋
*敘事學
椰蛋獸

**椰蛋獸**係日本電視遊戲寵物小精靈系列入面嘅其中一隻小精靈，編號103。佢係由蛋蛋進化成嘅。
裴徽 (三國)

**裴徽**（；），字**文季**（），河東聞喜人（而家山西聞喜），係三國中曹魏嘅官員，係裴潛嘅細佬。佢係「八裴」之一，啲人將佢同「八王」中嘅王祥對比。

裴徽做官到冀州刺史，封得爵位蘭陵武公。佢有好高嘅才能，識睇嘢，尤其善於研究玄學，講得出箇中玄妙，同魏晉時代嘅玄學家、士人交往密切。傅嘏喺年少時就識得佢，後來荀粲同傅嘏傾玄學，由於傅嘏擅長於名理之學（名教），而荀粲推崇玄遠之理（自然），所以雖然佢哋都係探討玄學嘅學問，但講嘢時一急講唔多清，就會有誤會拗撬。裴徽對於佢哋兩家嘅諗法都通達瞭解，所以喺箇中調解，幫兩家疏通玄理意思，卒之令兩家明白對方講咩，結果喺裴徽嘅幫助之下，荀粲同傅嘏做咗老友。

魏晉時緊要嘅玄學家王弼喺佢少時拜訪過當時係吏部郎嘅裴徽，裴徽一見佢就知佢係叻人，用好難解嘅哲學問題問佢：「無，確實係萬物嘅根源，不過聖人唔肯就無本身論說，而老子不斷反覆申明佢，點解呢？」王弼答：「聖人以無係本體，但無係講唔清嘅，冇辦法直接講佢，所以唔講佢。而老子係以有（存在、現象）去論述無（本體），所以可以不斷去講嗰個不足以去論說嘅無。」於是傅嘏亦都識得王弼呢個人。

除咗玄學家，裴徽亦同術士接觸過。管輅就喺趙孔曜嘅推薦下畀裴徽提拔做官，而且裴徽同管輅嘅關係重幾好添。

裴徽好早過世，留低四個仔，由大到細分別係裴黎、裴康、裴楷、裴綽，大仔做武將，三個細仔都係做官，兼且都係名士，其中裴楷嘅才望最高。

裴徽係河東裴氏一大分支西眷裴嘅始祖，因爲佢嘅子孫多數入仕西涼，所以稱爲西眷裴。喺日後西眷裴又分化出三個大分支，即係洗馬裴、南來吳裴、中眷裴，同西眷裴、東眷裴並列爲河東裴氏五大房支，所以實質上裴徽係五大房支中四支房支嘅始祖。

## 家庭
*老豆：裴茂
*兄弟、侄、侄孫
**裴潛
***裴秀
****裴頠，「八裴」之一
**裴儁
**裴輯
**裴綰
***又有細侄裴邈，「八裴」之一
*仔女、孫
**大仔裴黎
**二仔裴康，「八裴」之一
**三仔裴楷，「八裴」之一
***裴瓚，「八裴之一」
**四仔裴綽，「八裴」之一
***裴遐，「八裴」之一

## 註

## 參攷資料
*
*
*
*
*
*
*
*

類:山西人
類:三國人
徽
超夢夢

**超夢夢**係日本任天堂同埋Game Freak旗下嘅跨媒體製作電視遊戲寵物小精靈系列入面嘅其中一隻虛構小精靈，編號150。身體顏色主要係白色。

超夢夢嘅屬性係超能力，佢冇分男女，冇得生蛋。第六代開始，增加咗一種可以短暫提升自己戰鬥力嘅臨時進化形態，即係超級進化，超夢夢有兩種超級進化，分別係超級超夢夢X同埋超級超夢夢Y，種族值都有成780，同超級烈空坐一樣都屬於種族值最高嘅寵物小精靈之一，佢嘅專屬招式係精神擊破。
體操

**體操**，係一類講求姿勢嘅運動，包括競技體操、韻律體操、跳彈床呢三大項目。
競技體操

**競技體操**（**Artistic gymnastics**），係體操運動嘅其中一個大項，男選手要玩自由體操、鞍馬、吊環、跳馬、雙槓、單槓，女選手要玩跳馬、高低槓、平衡木、自由體操。
韻律體操

**韻律體操**（），又叫**藝術體操**、**新體操**，係體操運動嘅其中一個大項，由至少5個選手集體表演，初頭係畀女人玩，後尾男人都可以玩。韻律體操需要用到繩、波、棍、絲帶、圈等道具。

## 出面網頁

* Fédération Internationale de Gymnastique 
* Rhythmic Gymnastics on the British Gymnastics website
* Rhythmic Gymnastics at About.com
* Rhythmic Gymnastics Music
* Rudolf Bode at the German Wikipedia
* Rhythmic Gymnastics Equipment
跳彈床

**跳彈床**（**Trampolining**），係體操運動嘅其中一個大項，選手要喺彈床上跳起，同時做到指定特技動作。

## 文化
香港有句歇後語「童子軍跳彈床」，意思係「是鳩但」（「Scout彈」嘅諧音）。
彈床

**彈床**，係種運動裝置，係一幅大型嘅圓形床，側邊係穩陣嘅金屬支架，中間係反彈力高嘅布料，下低會有彈簧。當個人跳上彈床，可以彈到好高。

用到彈床嘅體操運動項目叫跳彈床。

## 睇埋
*吹氣彈床
跳馬

**跳馬**（**Vault**），係競技體操嘅其中一個項目，男女選手都玩得。選手需要跳過一個障礙物（「馬」），過程需要做到適當動作。
自由體操

**自由體操**（**Floor**），係競技體操嘅其中一個項目，男女選手都玩得。選手喺專用場地入面，喺指定時間內完成一套動作，唔涉及任何道具。
現代五項

**現代五項**（**Modern pentathlon**），又叫**五項全能**，係由5個項目組成嘅運動比賽，包括射擊、西洋劍重劍、游水運動（200米自由式）、馬術場地障礙賽同越野跑（3.2公里），而家多數一日內比試，每個項目都會計分，最高分就贏。

## 睇埋
*古代奧運五項
蘇菜

**蘇菜**，又叫**江蘇菜**，係源自江蘇嘅菜式，可以細分做四個派系：淮揚菜、金陵菜、蘇錫菜同徐海菜，當中最出名係淮揚菜，可以話係江蘇菜嘅代表。
淮揚菜

**淮揚菜**係蘇菜最有代表性嘅派系，源自江蘇淮安、揚州同鎮江，比較講究選料同刀工，口味比較清淡，擅長整湯。「中國四大菜系」嘅「蘇菜」，好多時都特別指淮揚菜。
川菜

**川菜**又叫**四川菜**，係源自四川嘅菜式，出名麻辣，原料以四川地區境內的山珍、水產、蔬果為主；調輔料以川糖、花椒、辣椒及豆瓣、腐乳為主。

川菜烹飪技法有煎、炒、油淋、酥炸等40種。味型以麻辣、魚香、怪味為其突出特點。
魯菜

**魯菜**，又叫**山東菜**，係源自山東嘅菜式，風行中國華北同中國東北，包括北京、天津、河北等地。魯菜可以細分做三個派系：濟南菜、膠東菜同孔府菜。
啫啫

**啫啫**（粵拼：ze1 ze1／zoe1 zoe1）係粵菜一隻煮法，將食材連同乾蔥、蔥、薑、蒜放入燒熱嘅瓦罉度，肉汁快速蒸發而發出「啫啫」（粵拼：ze4 ze2／zoe4 zoe2）聲。**啫啫雞煲**係種好常見嘅啫啫菜式，用雞肉同豬膶做膽。

## 睇埋
*煲仔菜
泊車

**泊車**，又叫**停車**，係司機將車喺一個特定位置停低後落車嘅行為。

## 睇埋
*泊車場
*泊車位
*泊車咪錶
*S位泊車
益田站 (深圳)

**益田站**係深圳地鐵3號線一個站，喺福強路益田廣場。個站2011年6月22號啟用。
石廈站

**石廈站**係深圳地鐵3號線一個站，喺福民路同石廈北二街交叉路口。個站2011年6月28號啟用。
通新嶺站

**通新嶺站**係深圳地鐵3號線一個站，喺紅荔路同上步中路交叉路口。個站2011年6月28號啟用。
草埔站

**草埔站**係深圳地鐵3號線一個站，喺布吉路同龍崗大道交叉路口。個站2010年12月28號啟用。
塘坑站 (深圳)

**塘坑站**係深圳地鐵3號線一個站，喺龍崗大道近橫崗街道塘坑。個站2010年12月28號啟用。
荷坳站

**荷坳站**係深圳地鐵3號線一個站，喺龍崗大道近橫崗長途汽車站。個站2010年12月28號啟用。
臨海站 (深圳)

**臨海站**係深圳地鐵5號線一個站，喺甲岸路同濱水沿岸臨海路交叉路口。個站2011年6月22號啟用。
寶華站

**寶華站**係深圳地鐵5號線一個站，喺寶華路同興華一路交叉路口。個站2011年6月22號啟用。
龐樂

**龐樂**（；），係劉璋手下趙韙嘅將領。

據《英雄記》，喺三國時代，先係有南陽、三輔嘅數萬流民流入益州，劉璋收呢批人做東州兵。劉璋心慈手軟，啲東州兵騷擾本地百姓，劉璋管唔到佢哋，於是益州人好怨。趙韙平素得民心，於是劉璋委任佢。趙韙見民怨沸騰，諗住謀反，於是先係賄賂荊州啲地方官，又勾結州內大姓，要佢哋一齊起兵攻擊劉璋。結果蜀郡、廣漢、犍爲都響應趙韙啲兵。但佢策劃嘅叛亂畀劉璋鎮壓落去，東州兵驚衰咗無命，掉轉頭幫劉璋，喺江州進攻趙韙。結果趙韙嘅部長龐樂、李異亦都倒戈，反殺趙韙軍隊，斬咗趙韙。

## 參攷資料
*

類:三國人
錢塘江

**錢塘江**（）係中國浙江第一大江，發源安徽黃山，經浙江入東海。

錢塘江最出名係大潮，每逢農曆每月初一到初三、十五到十八都會出現。
商務印書館

係中華人民共和國嘅出版社，亦係中國第一間現代出版機構同中國大陸最有實力同影響力嘅文化出版機構。總部最先喺1897年喺上海成立，1954年搬到北京，2002年改為中國出版集團屬下嘅成員單位，2011年改組成商務印書館有限公司。

## 史
大清光緒廿三年正月初十（1897年2月11號），夏瑞芳、鮑咸恩、鮑咸昌、高鳳池四位商人喺上海成立印書館，初期主要出版《華英初階》同《華英進階》等英漢雙解辭典、重代印咗《昌言報》同埋《格致新報》；當年出咗佢第一本學術專著——由馬建宗寫嘅《馬氏文通》。後嚟因為坊間大量翻印商務印書館有關啲書，江南商務總局喺1899年11月宣佈唔畀翻印過同商務印書館有關啲書。

1900年收購咗日本人屬下嘅修文印刷局，重第一次用紙型印書；同年亦出版咗《華英地理問答》。時隔2年又開咗印刷所、編譯所同埋發行所。1903年10月成立有限公司，吸收日資而改進印刷，同年亦喺湖北漢口開咗第一間分館同第一次用咗著作權印花，重負責編印小學最新國文教科書。時隔2年喺北京開咗分館同埋附屬小學。

### 中華民國時期
* 1912年，印書館搬到上海發行所入面，期間成立革命史編輯部同另開清史編輯社，同年亦加開咗博物部同鐵工製造部。
* 1914年：喺香港成立分館。
* 1915年：第一次用彩色膠版印刷。
* 1916年：喺星加坡成立分館。
* 1918年：開咗活動影戲部。
* 1921年：屬下嘅京華印書局喺北京虎坊橋落成。
* 1926年：原先成立嘅鐵工製造部同埋活動影戲部重組成華東機器製造廠同埋國光影片公司。同年嘅涵芬樓改成東方圖書館。
* 1932年：由於一二八事變爆發，總管理處同總廠、編譯所、東方圖書館、尚公小學都俾日軍炸冧嗮，出現咗大面積離職潮。同年8月1號正式復業而實行日頭出新書。
* 1937年：印書館先後喺長沙、上海、香港開設總管理處同辦事處。
* 1941年：受到日軍南下侵略關係，位於長沙嘅印書館總管理處搬到重慶；喺滬港兩地嘅貨棧同印刷廠都俾日軍劫持，從而被迫停刊。
* 1944年：屬下嘅東方圖書館喺重慶開分館。
* 1946年：由於日軍投降關係，總部從重慶搬返上海。
* 1948年：喺臺灣成立分館。

### 中華人民共和國時期
* 1950年：印書館同三聯書店、中華書局、開明書店、聯營書店一齊組成中國圖書發行公司，成為中國大陸繼新華書店後，第二個發行系統。
* 1951年：開設總管理處駐京辦事處，編審部搬到北京。
* 1952年：出版部從上海搬到北京，同編審部合併。當年受教育部委托而出版高等學校試用教材。
* 1953年：東方圖書館交出冚唪唥嘅藏書畀人民政府。當年受衛生部委託而出版《中華人民共和國藥典》。
* 1954年：總部從上海搬到北京，實行公私合營。
* 1956年：印書館將1951年底之前出嘅圖書畀嗮新華書店。
* 1957年：恢復返商務印書館，又將時代出版社同五十年代出版社合併入嚟。
* 1958年：同上海新知識出版社地理編輯室合併，三聯書店負責翻譯外國學術著作人物亦交入嚟，同年被確定為翻譯書籍任務嘅出版社。
* 1963年：接受文字改革圖書出版任務而用「文字改革出版社」嘅名嚟出版有關圖書。
* 1966年：由於文化大革命爆發，嗰時為防俾搗亂派亂咁揼爛而改名做「東方紅出版社」。
* 1969年：印書館嘅翠微路辦公樓同全體宿舍俾嗰時嘅主事者無條件交咗畀北京市人民政府。
* 1971年：印書館同中華書局一齊，搬到王府井大街36號辦公樓入面複業，同年出版《新華字典》。
* 1978年：雖然國家出版局重新定過商務印書館嘅出版任務同方針，但主要任務重係以翻譯外國學術著作同中外辭典等工具書為主。
* 1979年：商務印書館同中華書局一分為二；同年8月11號恢復返獨立建制。
* 1986年：屬下嘅北京琉璃廠、前門珠市口門市部都全部開業。
* 1989年：印書館成立90年期間，喺上海河南中路221號原址恢復返招牌同設立辦事處。
* 1993年：商務印書館工會正式成立。
* 1998年：屬下嘅《英語世界》同《挑戰風險》分別被評為全國百種重點社科期刊同埋攞咗第十一屆中國圖書獎。
* 1999年：印書館攞咗全國優秀出版社同埋中華老字號嘅稱呼；同年亦成立辭書研究中心。
* 2001年：印書館攞咗全國圖書對外版權貿易先進單位；同年被列為國家自然科學基金地學類研究成果專著嘅指定出版社。
* 2002年：分別成立音像出版中心、教育圖書編輯室；開設咗語言學出版基金。
* 2003年：成立英文編輯室；地理編輯室改名做科技圖書編輯室。
* 2004年：喺北京王府井大街總部辦公樓開咗館史陳列室；同年亦成立上海信息中心同埋經濟管理圖書編輯室；音像出版中心改名做電子音像出版中心。
* 2005年：成立世界華語教學研究中心。
* 2011年：改組成商務印書館有限公司。

## 出面網頁

*
* 商务印书馆的小站
* 

類:中國公司
類:出版社
類:老字號
唱 (搞清楚)

**唱**通常指唱歌，重可以係：
* 唱錢，將大面額嘅錢換做細面額嘅。
* 唱衰，週圍講人哋啲衰嘢。
雙龍站

**雙龍站**可以係：
*雙龍站 (深圳)
*雙龍站 (重慶)
*雙龍站 (四川)
*雙龍站 (北韓)
*雙龍站 (忠清南道)
橫崗站

**橫崗站**可以係：
*橫崗站 (地鐵)
*橫崗站 (平鹽鐵路)
*橫崗站 (茂名)
*橫崗站 (江西)
塘坑站

**塘坑站**可以係：
*塘坑站 (深圳)：深圳地鐵3號綫嘅車站。
*塘坑站 (廣州)：廣州地鐵4號綫嘅車站。
曹星如

**曹星如**（，）係香港頭一位職業西洋拳手，職業生涯打22場都無輸過，所以被人叫做「神奇小子」。

## 出面網頁

類:西洋拳手
北海路 (佛山)

**北海路**（）係中國廣東佛山嘅南北走向道路，喺南海區黃岐。南邊從廣佛新幹線開始，一直向北去到鄱陽路。

## 敘述
全長1.5km，闊10～12米，雙向2車道，南窄北闊。

## 經過嘅道路
條路從南到北排，**加粗**嘅字係主幹道：
***[[廣佛新幹線]]**
*
*怡海路
*西湖路
*東湖路
*九村路
***[[鄱陽路]]**

類:佛山道路
類:南海區
中北路

**中北路**可以係：
*中北路 (佛山)：喺廣東佛山南海區。
*中北路 (中山)：喺廣東中山。
*中北路 (克拉瑪依)：喺新疆克拉瑪依白堿灘區。
*中北路 (武漢)：喺湖北武漢洪山區。
中北路 (佛山)

**中北路**（）係中國廣東佛山嘅道路，好似個「厂」字噉，喺南海區黃岐。南邊從洪湖路開始，一直向北去到北環路。

## 敘述
全長570m，闊8米，1車道，凈畀南向北行。

## 經過嘅道路
條路從南到北排，**加粗**嘅字係主幹道：
***[[洪湖路 (佛山)|洪湖路]]**
*北環路

類:佛山道路
類:南海區
石門實驗學校

係中國廣東佛山一學校，亦係佛山第一間民辦公助式全寄宿學校，1999年開辦，位置喺南海區洪湖路36號。

## 出面網頁
* 

類:佛山中學
類:佛山小學
類:南海區
中北路 (中山)

**中北路**（）係中國廣東中山嘅南北道路，喺古鎮。南邊從基南路開始，一直向北去到東安北路。

## 敘述
全長357m，雙向2車道。

## 經過嘅道路
條路從南到北排，**加粗**嘅字係主幹道：
*基南路
*中南路
*基北路
*東安北路

類:中山道路
阪田站

**阪田站**可以係：
*阪田站 (地鐵)，深圳地鐵5號線一個站
*阪田站 (平南鐵路)，平南鐵路一個站
龍德路

**龍德路**可以係：
*龍德路 (佛山)：喺廣東佛山南海區。
*龍德路 (深圳)：喺廣東深圳龍崗區。
*龍德路 (江門)：喺廣東江門開平市。
*龍德路 (汕頭)：喺廣東汕頭潮陽區。
*龍德路 (來賓)：喺廣西來賓武宣縣。
*龍德路 (重慶)：喺重慶巴南區。
*龍德路 (鹽城)：喺江蘇鹽城鹽都區。
*龍德路 (石家莊)：喺河北石家莊裕華區。
龍德路 (佛山)

**龍德路**（）係中國廣東佛山嘅東西走向道路，喺南海區黃岐。西邊從北環路同西環路嘅交界開始，一直向東去到絲綢倉路。

## 敘述
全長253m，闊9米，雙向2車道。

## 經過嘅道路
條路從西到東排，**加粗**嘅字係主幹道：
*北環路、**[[西環路 (佛山南海)|西環路]]**
*絲綢倉路

類:佛山道路
類:南海區
龍德路 (深圳)

**龍德路**（）係中國廣東深圳嘅南北走向道路，喺龍崗區。北邊從清林路開始，一直向南去到龍翔大道。

## 敘述
全長253m，闊8米，雙向2車道，馬路分開咗南、北兩條。

## 龍德路嘅兩條道路，起點到終點
*龍德北路：從清林路開始，一直去到安心路。
*龍德南路：從安心路開始，一直去到龍翔大道。

## 經過嘅道路
條路從南到北排，**加粗**嘅字係主幹道：
***[[清林路 (深圳)|清林路]]**
*安心路
***[[龍翔大道]]**

類:深圳道路
類:龍崗區
黃莉莉

**黃莉莉**（；）係香港政治人物，前學民思潮成員，因為2012年8月30號同另外兩位男成員一齊絕食反對推行德育及國民教育科而出名。絕食第二日，黃莉莉血糖過低唔舒服，需要飲葡萄糖水。學民思潮因應3人身體虛弱，宣佈提早喺9月2日午夜12點正停咗絕食。

除咗嗰次絕食行動之外，黃莉莉亦都參與過狙擊教育局局長吳克儉、行政長官梁振英嘅行動，喺最前面衝擊警方。

2014年5月，學民思潮成員林朗彥帶住包括黃莉莉在內嘅多位成員離開咗學民思潮，另組學生政治組織「廿一世紀少年」。林朗彥之後做咗佢個男朋友。

2020年，黃莉莉同另外兩個社運人士袁嘉蔚、何嘉柔開咗個YouTube頻道「番號ABC」講性話題。

## 註同攷
;註

;攷
牡丹路

**牡丹路**可以係：
;香港
*牡丹路 (香港)：喺香港九龍塘又一村。
;廣東
*牡丹路 (佛山南海)：喺佛山南海區。
*牡丹路 (佛山三水)：喺佛山三水區。
*牡丹路 (佛山順德)：喺佛山順德區。
*牡丹路 (肇慶)：喺肇慶端州區。
;山東
*牡丹路 (菏澤)：喺菏澤牡丹區。
;河南
*牡丹路 (鄭州中原)：喺鄭州中原區。
*牡丹路 (鄭州滎陽)：喺鄭州滎陽市。
*牡丹路 (洛陽)：喺洛陽澗西區。
;重慶
*牡丹路 (重慶)：喺南岸區。
;北京
*牡丹路 (北京)：喺通州區。
Windows Phone

**Windows Phone**係微軟研發嘅一隻流動作業系統，2010年10月推出，取代先前嘅Windows Mobile。2016年2月，呢個系統俾Windows 10流動版取代。
黃岐公園

**黃岐公園**（注意「黃」字有地名變音，讀「枉」，）係中國廣東佛山嘅一間公園，喺南海區黃岐北環路東邊嘅珠江邊，黃岐步行街附近。

類:佛山公園
類:南海區
西環路 (佛山南海)

**西環路**（）係中國廣東佛山嘅南北走向主幹道，喺南海區黃岐嘅廣州西環高速橋底。北邊從北環路同龍德路嘅交界開始，一直向南去到洞庭路同環村路嘅交界。

## 名
個名出喺上空經過嘅道路——廣州環城高速公路嘅西環路段。

## 敘述
全長1.6km，闊36米，雙向4車道。

## 經過嘅道路
條路從南到北排，**加粗**嘅字係主幹道：
*北環路、龍德路
***[[鄱陽路]]**
*
*紅星路
*洞庭路、環村路

類:佛山主幹道
類:南海區
Windows 10流動版

**Windows 10流動版**（**Windows 10 Mobile**）係微軟研發嘅一隻流動作業系統，2016年2月推出，取代先前嘅Windows Phone。呢個系統係Windows 10嘅流動裝置版本。佢嘅前身係Windows Phone 8.1。
BlackBerry OS

**BlackBerry OS**係BlackBerry電話專用嘅流動作業系統，由Research in Motion研發，1999年1月推出。2013年1月，呢個系統畀BlackBerry 10取代。
BlackBerry電話

**BlackBerry電話**係由Research in Motion研發嘅手提電話品牌，1999年1月推出。

佢嘅流動作業系統初頭行BlackBerry OS，2013年1月開始改用新推出嘅BlackBerry 10。
Symbian

**Symbian**係諾基亞研發嘅一隻流動作業系統，1997年6月推出。2012年隨住諾基亞同微軟合作後，呢個系統2於2013年就停咗產。
LG電子

**LG電子**（**LG Electronics**）係LG集團旗下一間公司，專出家庭電器同流動裝置（已終止）。
濮陽興

**濮陽興**（；），字**子元**（），兗州陳留人（而家河南開封），係三國中東吳嘅官員、將領，做過吳國丞相。

## 事蹟
濮陽興嘅老豆濮陽逸喺漢末時自北方避亂江東，得到咗陸瑁嘅庇護。濮陽興少時有士人嘅名聲，喺孫權時做上虞縣令，之後做尚書左曹，以五官中郎將嘅身份出使蜀漢，返去後做會稽太守。當時琅琊王孫休住喺會稽，作爲太守嘅濮陽興同孫休交結得關係好親。

太平三年（258年）農曆十月，權臣孫綝廢咗孫亮帝位，立孫休爲帝。兩個月後，孫休誅殺咗孫綝，肅清佢啲黨羽，攞到實權，濮陽興作爲孫休嘅親信，徵召佢做太常、衞將軍，軍事、國政都畀佢參與，並且封佢做外黃侯。

永安三年（260年），都尉嚴密提議喺丹楊圍湖造田，做浦里塘。由於丹楊湖係個大湖，百官認爲圍湖造田耗費大，而且未必做得掂，所以多數人反對，得濮陽興一個話可以。於是由佢帶兵、民開墾湖田。之後呢個大工程真係耗費太大，甚至死咗好多士兵，有啲則係自殺，啲百姓非常之怨濮陽興搞件噉嘅事。

永安五年（262年）農曆十月，濮陽興升爲丞相，同樣因爲舊時恩惠而得到重用嘅仲有左將軍張布，張布負責宮政，濮陽興負責軍國大事，兩個人互爲表裏勾結，令國內人失望反感。

永安六年（263年）農曆十月，吳國交趾嘅呂興叛亂，無耐魏國攻蜀，孫休落令三路大軍攻魏來救蜀，但來唔切。濮陽興建議抽屯田嘅一萬人充軍來補充戰力。

永安七年（264年），孫休病重，知道自己唔掂，但臨終時個口講唔到嘢，於是寫字傳喚濮陽興，又叫埋個大仔孫𩅦來，佢捉住濮陽興手臂，指住孫𩅦，意思係託付個仔畀丞相。當年農曆七月孫休過世。但濮陽興無按照孫休嘅意思扶佢嘅仔上帝位，因爲當時蜀漢滅亡，交趾動亂，啲大臣覺得個君主係大人好啲。左典軍萬彧同烏程侯孫皓關係好好，於是勸掂咗濮陽興同張布，最後佢哋兩個同意唔揀孫𩅦，而揀咗孫皓做皇帝，得到朱太后同意後，就迎孫皓繼位。

孫皓繼位後，由於扶佢上位有功，加封濮陽興做侍中、青州牧。孫皓啱繼位時，表現重幾好，嘉獎官吏，撫卹百姓，開倉救濟窮人，又放生啲宮女同皇宮嘅珍禽異獸，啲人都話佢係明君。但龍椅坐穩後，孫皓就露出魯莽暴躁、迷信好酒色嘅一面，令啲人失曬望。當初扶佢坐龍椅嘅濮陽興、張布後悔嘞，而萬彧反而篤佢哋背脊，話佢哋想謀反。當年農曆十一月初一，濮陽興、張布入朝時畀孫皓捉走，判佢哋流放去廣州。之後半路畀孫皓派人處死，仲累及三族被誅。呢陣時距離佢哋擁立孫皓爲帝唔到四個月時間。

## 評價
陳壽喺《三國志》度評濮陽興話：「濮陽興身爲宰相，唔諗住好好經營國家，反而做張布同謀，又聽埋萬彧啲話，最後落得誅殺嘅下場係理所當然㗎啦！」（濮陽興身居宰輔，慮不經國，協張布之邪，納萬彧之說，誅夷其宣矣。）

## 參攷資料
*
*
*

類:河南人
類:三國人
𡚦

**𡚦**係個：
*喃字，意思係妓女；越南國語字：đĩ。
*粵文之俗寫字，較常見嘅版本係「閪」。
*潮州話嘅粗俗字，指女陰；潮州話拼音：zi¹。
配音

係喺啲電影同卡通喥錄音，但係洗咗原版嘅語言，錄第種語言。

## 中文

## 英文

## 法文
* 法國配音(version francophone française)：係啲法國人配，講法式法文。
* 比利時配音(version francophone belge)：係啲比利時人配。
* 魁北克配音1(version francophone québécoise)：雖然係啲魁北克人配，但係佢等照講法式法文，但係佢哋將啲英文名用美式口音講。
* 魁北克配音2(version québécoise)：係啲魁北克人配，講魁北克口音，例如阿森一族。

## 睇𠹺
* 配音員
絲綢倉路

**絲綢倉路**（）係中國廣東佛山嘅南北走向道路，喺南海區黃岐。北邊從龍德路開始，一直向南去到廣佛公路。

## 敘述
全長518m，闊9米，雙向2車道。

## 經過嘅道路
條路從北到南排，**加粗**嘅字係主幹道：
*龍德路
*

類:佛山道路
類:南海區
Sony Xperia

**Sony Xperia**係Sony旗下智能電話同平板電腦牌子，2008年推出，初頭行Windows Mobile，無耐就改用Android到而家。
LG

**LG**或**lg**或**Lg**或**lG**可以係：

* LG集團
* LG電子
* 盧森堡航空嘅IATA代碼
* 常用對數嘅符號
* 盧干達話嘅ISO 639-1語言代碼
* .lg.jp：日本嘅地方政府網站後綴
羅村路

**羅村路**（）係中國廣東佛山嘅南北走向道路，喺南海區黃岐。北邊從羅村大街開始，一直向南去到廣佛公路。

## 名
條路因為喺黃岐羅村而改成噉嘅名。

## 敘述
全長257m，闊16米，雙向2車道。

## 經過嘅道路
條路從北到南排，**加粗**嘅字係主幹道：
*羅村大街
*

## 特色
條路主要係南海黃岐城中村嘅道路，兩邊住宅同工廠廠房林立，雖然得2條車道，但上落班高峰期幾乎車水馬龍。

類:佛山道路
類:南海區
黃岐鄉府路

**黃岐鄉府路**（注意「黃」字有地名變音，讀「簧」，）係中國廣東佛山嘅南北走向道路，喺南海區黃岐。南邊從洞庭路開始，一直向北去到廣佛公路。

## 名
條路因為舊時有黃岐嘅鄉鎮政府喺度而改成噉嘅名。

## 敘述
全長809m，闊12米，雙向2車道。

## 經過嘅道路
條路從南到北排，**加粗**嘅字係主幹道：
*洞庭路
*芳興路
*

類:佛山道路
類:南海區
廣佛路口汽車客運站

，又叫或，係中國廣東佛山一客運站，喺南海區廣佛公路最東邊嘅芳村大道西路口。

## 佔地面積
面積10000平方米，有14個發車位。

## 主要經營
車站主要經營去南海九江、獅嶺、丹灶、順德勒流、高明；清遠懷集橋頭、大崗、詩洞；河源和平縣、中山； 廣西欽州市區同靈山縣、南寧市區同橫縣、梧州蒼梧縣石橋、貴港、北海、桂林灌陽縣、岑溪、鬱林市區同容縣、桂平、防城港東興市；湖北恩施來鳳縣、四川南充儀隴縣呢啲車。

## 附近嘅交通
*地鐵：
*:：滘口站
*巴士：
*:滘口客運站總站
*:滘口客運站 

## 連出去
*广佛路口客运站 佛山市汽车运输集团有限公司
龍田鎮

**龍田鎮**可以係：
*龍田鎮 (福州)：喺福建福州福清市。
*龍田鎮 (長沙)：喺湖南長沙寧鄉縣。
*龍田鎮 (惠州)：喺廣東惠州龍門縣。
*龍田鎮 (梅州)：喺廣東梅州興寧市。
*龍田鎮 (黔東南)：喺貴州黔東南岑鞏縣。
龍田鎮 (惠州)

**龍田鎮**（）係中國廣東惠州轄下嘅一個鎮，喺龍門東北邊。

## 敘述
*總面積：195.07km²
*轄下社區數：0
*轄下村數：15
*戶籍人口：25800人

## 出面網頁
*龙田镇 龙门县人民政府
永漢鎮

**永漢鎮**（）係中國廣東惠州轄下嘅一個鎮，喺龍門西南邊。

## 敘述
*總面積：216km²
*轄下社區數：2
*轄下村數：22
*戶籍人口：52114人
*外來人口：大概3000人

## 出面網頁
*
七月王朝

**七月王朝**（；又稱**奧爾良王朝**）係由1830年到1848年統治法國嘅君主立憲制王朝。

1830年七月革命之後，同年8月9號，波旁王朝奧爾良家族嘅路易腓力喺資產階級嘅支持下，登基成為法國國王。但係佢無沿用「法國國王」（）爾個頭銜，而係用徂「法蘭西人之王」（）爾個頭銜。1848年二月革命爆發，路易腓力被迫遜位，法蘭西第二共和國成立，標誌住波旁王朝喺法國嘅統治劃上句號。

類:法國史
福和

**福和**（注意和字有陽上變調，）係中國廣東廣州嘅地名，喺增城區，而家屬中新鎮，從太平場入去19km或中新入去6km就到。

## 名
個鎮早期係茅田村，而且係個集市。明清时期由於成立咗茅田巡檢司而嗌過綏福都。大清乾隆元年（1736年），個鎮正式開搞，因有綏福河流過呢度而改成噉嘅名。

## 變遷

*早期：增城縣茅田村
*明清時期：廣州府綏福都
*1736：廣州府福和鄉
*1949：粵海道福和鄉
*1954：粵中區福和大隊
*1956：惠陽專區福和大隊
*1958：增城縣福和大隊
*1959：增城縣福和公社
*1961：惠陽專區福和公社
*1975：增城縣福和公社
*1983：福和區
*1986：增城縣福和鎮
*1993：增城市福和鎮
*2005：增城市中新鎮福和
*2014：增城區中新鎮福和

## 連出去
* 增城县名的由来说法有三种 还有增城各个镇街名字的由来 街坊网

類:廣州地理
類:增城
梁實秋

**梁實秋**（；威式拼音：**Liang Shih-ch'iu**；），本名**梁治華**（），係中國散文家、學者、文學批評家、翻譯家，浙江餘杭人，喺北京出世，後來去美國留學，晚年住臺北。代表作有《雅舍小品》、《英國文學史》等。

## 攷

## 出面網頁
顧思妤

**顧思妤**（，）係臺灣嘅女模特兒，臺北人。曾經喺2007年嘅中天電視台節目——《康熙來了》節目嘅頂尖名模選拔大賽入選最後12強，重參加過第4屆Elite Moodel Look模特兒大賽比賽而出名。

2016年5月15號，佢喺臺灣屏東垦丁嘅潛水勝地——後壁湖着美人魚裝做水底拍攝工作時，因患突發性氣喘而遇溺身亡，終年25歲。

## 註
杰威爾音樂

**杰威爾音樂有限公司**（**JVR Music International Ltd.**）於2007年4月1號喺臺北市松山區長春路451號11樓成立，由音樂人周杰倫（Jay）、填詞人方文山（Vincent）同前阿爾發音樂總經理楊峻榮（JR）合辦。杰威爾音樂旗下歌手唱片均由台灣索尼音樂娛樂（**Sony Music**）代理發行。

## 旗下藝人
*周杰倫
*派偉俊
*冼佩瑾
*袁詠琳
*楊瑞代
*浪花兄弟
*曹楊

## 前旗下藝人
*南拳媽媽（2008年－2010年）2010年合約期滿，同年轉投阿爾發音樂
*梁心頤（2009年－2012年）2013年同家姐梁妍熙成立妹妹娃娃多媒體

## 合輯
*2011年6月7號 《The Crew 樂酷‧概念合輯》
**曲目：
# 天地一鬥（演唱：周杰倫& Kobe Bryant）
# 痛了才懂（演唱：浪花兄弟）
# Do You See Me?（演唱：袁詠琳）
# I'm Ok（演唱：楊瑞代&浪花兄弟）
# 我沒有（演唱：梁心頤）
# 麥烝瑋（演唱：周杰倫）
# 橡皮筋（演唱：楊瑞代）
# 4Chords（演唱：梁心頤）
# 瑰寶（演唱：浪花兄弟&袁詠琳）
# 塵埃（演唱：袁詠琳）

## 外部連結
*杰威爾音樂
* 
* 
* 

類:台北
龍華鎮 (惠州龍門)

**龍華鎮**（）係中國廣東惠州轄下嘅一個鎮，喺龍門中間。

## 敘述
*總面積：402km²
*轄下社區數：2
*轄下村數：20
*戶籍人口：38900人

## 出面網頁
*龙华镇 龙门县人民政府
龍華鎮

**龍華鎮**可以係：
* 龍華鎮 (衡水)：喺河北衡水景縣。
* 龍華鎮 (莆田)：喺福建莆田仙遊縣。
* 龍華鎮 (惠州博羅)：喺廣東惠州博羅縣。
* 龍華鎮 (惠州龍門)：喺廣東惠州龍門縣。
* 龍華鎮 (重慶)：喺重慶江津區。
* 龍華鎮 (宜賓)：喺四川宜賓屏山縣。
阿爾發音樂

**阿爾發音樂股份有限公司**（Alfa Music International, Inc.）係台灣一間音樂製作公司。前身係台灣藝人吳宗憲成立嘅**阿爾發企劃**等公司，喺2002年俾**[[友茂實業|友茂實業股份有限公司]]**（好樂迪KTV安和店登記嘅公司名）收購，然後改名為**阿爾發音樂**，由資深音樂人楊峻榮擔任總經理。旗下有溫嵐、周杰倫、南拳媽媽同蔡詩蕓等藝人。之後同屬好樂迪集團旗下嘅亞律音樂、動能音樂同摩迪音樂合併。喺2007年初，周杰倫離開阿爾發音樂，同年4月成立杰威爾音樂。

喺2011年底，阿爾發音樂總部遷移至臺北市重慶北路三段，轉型為音樂製作公司與經紀公司同版權經紀管理型態，主要作者為巫宇軒（金曲獎最佳作詞人）、詹宇豪、林理惠（火星熊成員）等作者。該公司同角頭音樂共有錄音室，2012年發行女子創作同聲團體火星熊，2014年發行少女團體Dears。

## 旗下藝人同團體
*簡廷芮（Dewi）
*安婕希（小安） 
*Dears（Dewi+小安）
*火星熊（Mars&Coara）
*鄭怡

## 已解約藝人
*吳宗憲（自立嘉瑪音樂，由台灣索尼音樂娛樂發行唱片）
*江蕙（2011年轉投喜歡音樂（製作）由環球唱片 (台灣)發行唱片）	
*巫啟賢（轉投嘉瑪音樂，由台灣索尼音樂娛樂發行唱片）
*康康 （2010年轉投美夢成真音樂，由avex發行唱片）
*施文彬（轉投華特音樂）
*王雪娥（比莉）
*王開城
*周杰倫（自立杰威爾音樂，由台灣索尼音樂娛樂發行唱片）
*梁心頤（2009年轉投杰威爾音樂）
*南拳媽媽
*溫嵐（2007年轉投種子音樂）
*芮恩
*鐵竹堂
*孫耀威（2004年轉投新亞洲娛樂集團，2006年轉投正東唱片，由環球唱片發行唱片）
*黃維德（2009年轉投新亞洲娛樂集團）
*游艾迪→游喧
*咻比嘟嘩（已解散）
*黃小琥（轉投華納唱片）
*吳姵文
*林寶
*齊秦 （自立美夢成真音樂，由豐華唱片發行唱片）
*黃乙玲（轉投娛樂線，由福茂唱片代理發行唱片）
*黃妃（轉投無非文化）
*王藍茵
*陳威全（2009年轉投avex）
*蔡詩蕓
*張傑

## 參考

## 出面網頁
*

類:台北
杰倫

《**杰倫**》（又叫**Jay**）係台灣唱作歌手周杰倫嘅第一張大碟，由台灣博德曼音樂於2000年11月6號發行。主打歌《可愛女人》由徐若瑄填詞，喺HitFM聯播網2000年度百首單曲位列74名。呢張唱片獲得台灣第12屆金曲獎頒獎典禮「最佳流行音樂演唱專輯」獎，以及由國際唱片業協會香港會頒發嘅2001年度香港唱片銷量大獎頒獎典禮十大銷量國語唱片等殊榮，其中《反方向的鐘》係日劇《魔影紫光》嘅主題曲。

## 曲目
 

## 獎項

## 參考
張志和

**張志和**（；），字**子同**（），原名**龜齡**（），係大唐道士、詞人同詩人，婺州人（而家浙江金華），自號**煙波釣徒**（），道號**玄真子**（）。

張志和嘅老豆係張游朝，通曉《莊子》、《列子》，曾經做過《象罔》、《白馬證》嘅註說。受老豆影響，張志和喺官場失意後傾向咗道家，成爲道教學者兼道士。而佢老母生佢時發咗個夢，夢見楓樹喺佢肚上生，之後就生咗佢出來。

佢博學能文，善於畫山水畫，酒量了得，有時醉咗酒會演奏鼓、笛。虛歲十六歲時就明經及第，畀唐肅宗面見，並且直接同皇帝獻策，佢嘅名「志和」就係皇帝賜嘅。佢先後擔任翰林待詔、左金吾衛錄事參軍。後來佢獲罪被貶做南浦尉，於是佢對官場失望。佢嘅性格唔受拘束，所以雖然後來卸還返，但佢以屋企居喪爲由棄官，開始浪跡江湖，遊玩天下山水，喺祁門赤山鎮隱居，自號「煙波釣徒」，意思係「喺煙波之中嘅漁夫」，佢經常望落似釣魚，但魚鉤無魚引，就係仿照姜太公釣魚噉。後來佢阿哥張鶴齡驚佢就噉唔見咗人，喺越州（而家紹興）城東搭咗間茅屋畀佢住。

佢留低幾多軼事。唐肅宗賜佢一奴一婢，佢幫佢哋起名做漁童、樵青，並且畀佢哋兩個結婚。雖然係名人，但縣令要佢做浚渠嘅徭役都照做。對屋企人亦冇架子，曾經想用塊大布整裘，佢阿嫂幫佢織好，於是佢着上身，即使天時熱都唔除。觀察使陳少遊經常探佢，留咗好耐，幫佢間屋起名做玄真坊；因爲門口太窄，幫佢買地整大個門巷，起名做回軒巷，又爲佢搭橋，啲人起名做大夫橋。陸羽問佢：「有咩人同你來往呢？」佢答話：「宇宙（太虛）係我住嘅房，明月係我支燭，同四海嘅各位一齊相處，未曾離開過，噉有咩所謂來唔來往呢？」

作爲道教學者，佢留低咗《玄真子》呢本書，另外又寫咗十五篇嘅《太易》，共三百六十五卦。另外佢亦係有名嘅詞人，佢所填嘅五首《漁父》詞流傳至今，引起衆多文人和作，後來傳去日本，連嵯峨天皇亦跟住和作，成爲日本填詞嘅開山之作。之後佢嘅詞成爲《漁歌子》呢個詞牌嘅定格。佢興趣高遠，常人及唔上佢，唐憲宗曾經求佢嘅詞而不得。李德裕評佢話：「漁父係賢人但無名聲，鴟夷有智慧而功績高。但都唔似張志和，佢雖然隱居但有名，即使有名而無事煩住，既唔窮，亦唔富貴，實在比得上嚴光。」（隱而有名，顯而無事，不窮不達，嚴光之比）

張志和同顏真卿本來係老友，同陸羽一樣係佢嘅門客。後來顏真卿做湖州刺史時，同門客宴飲，唱和嘅詞就係張志和嘅《漁父》，唱和咗二十幾首，張志和爲呢啲詞作畫，啲人都讚歎啲畫。有次張志和探顏真卿，顏真卿有部船穿咗，想補返佢，張志和就話：「想攞部船當做屋企（浮家泛宅），喺苕、霅一帶遊蕩就夠嘑。」

最後佢哋一齊去湖州平望驛嘅鶯脰湖玩，張志和飲醉咗酒，話要爲啲人表演水上遊戲，結果浸親過世。按道教《續仙傳》嘅講法，就話佢嘅坐席鋪喺水上唔沈，坐喺上面好似行船噉，之後飛來一班白鶴圍住佢叫，張志和同顏真卿擺手表示謝意後就同白鶴飛天成仙。

## 參攷資料
*
*
*

類:大唐詩人‎
類:道士
類:浙江人
志和
雪波

**雪波**，又叫**雪球**，係堆成波形嘅雪，自然界唔會有，而係要靠人用手整。雪波通常都係由住喺落雪地區嘅細路玩，譬如互掟。
## 睇埋
*雪人
中新

**中新**可以係：
*中新知識城：廣州地區喺2008年，由中國同星加坡政府一齊合作而搞嘅開發區，喺黃埔區北邊。
*中新天津生態城：中國天津嘅開發區。
*中新鎮 (廣州)：中國廣東廣州嘅鎮。
*中新 (廣州)：廣州嘅地名。
*中新鎮 (綿陽)：中國四川綿陽嘅鎮。
*中國大陸地區形容中國同星加坡一齊合作而搞嘅地方。
*中國新聞網：簡稱**中新網**，中國大陸嘅官方傳媒。
*中新藥業：天津嘅藥廠。
中新鎮 (廣州)

**中新鎮**（）係中國廣東廣州轄下嘅一個鎮，喺增城區西邊。

個鎮之前係福和鎮同中新鎮兩部分組成。雖然2004年2月，廣東省民政廳批准將福和鎮、中新鎮同鎮龍鎮三鎮合併，變成中新鎮，但鎮龍鎮喺2005年4月轉咗畀九龍鎮。

## 敘述
*總面積：323.62km²
*轄下社區數：1
*轄下村數：20
*戶籍人口：75200人
*外來人口：15400人

## 註

## 出面網頁
*增城·中新镇
亞婆髻

**亞婆髻**（）係中國廣東嘅一座山，喺韶關新豐。佢係雲髻山嘅最高峯同主峯，亦係珠江三角洲嘅最高峯。海拔1438.8m。

## 概况
山體嘅四季景色比較靚，加上地勢比較高，所以比縣城嘅地面氣溫低8.6℃。晴天時喺山頂望出去，可以望到嗮成個新豐。

## 註

類:韶關嘅山
類:新豐
雲髻山温泉

係中國廣東韶關嘅一個温泉，2001年11月7號動工，2003年底起好，位置喺新豐雲髻山景區入面嘅正門附近。佢既係新豐第一間臺商同大陸合資嘅企業，又係廣東地區最有特色嘅高山天然園林式温泉景區。

間嘢喺2007年俾衛生部列為中國大陸第一間國際合作醫療保健旅遊示範基地；2009年5月4號，世界旅遊小姐大賽嘅華南巡禮活動試過喺呢間嘢舉辦。

## 註

## 出面網頁
* 韶关云髻山温泉度假山庄

類:廣東温泉
類:韶關旅遊景點
類:新豐
雷洋

**雷洋**可以係：
*雷洋 (湖南)（1987～2016）：中國循環經濟協會生態文明中心主任，湖南常德人。
*雷洋 (四川)（1991～）：中國女演員，四川成都人。
小樓鎮

**小樓鎮**（）係中國廣東廣州轄下嘅一個鎮，喺增城區中北邊。

## 敘述
*總面積：136km²
*轄下社區數：1
*轄下村數：20
*戶籍人口：48000人

## 出面網頁
*小楼镇 金农网
*广东广州市增城区小楼镇 博雅地名网
第58屆美國總統民主黨肯塔基州提名初選

**第58屆美國總統民主黨肯塔基州提名初選**喺2016年5月17號舉行。

今次選舉希拉里只係險勝，得票率只係多過桑德斯零點幾個百分點，兩個人會瓜分55張黨代表票。

## 背景
響早幾日內華達州黨團會議，有桑德斯支持者唔滿意內華達州民主黨主席處理選舉爭議手法，即場搞搞鎮，掟凳，強行熄啦叭，甚至對主席作出死亡恐嚇，桑德斯譴責暴力行為，同時指出呢件事係一個警號，要求各州民主黨高層公平對待佢嘅支持者，令到黨內人士擔心民主黨團結出咗問題，對選情有唔好影響。

## 分析
肯塔基只係接受民主黨人投票，加上前總統克林頓響兩屆選舉都係肯塔基初選到贏出，希拉里響上屆到亦曾經擊敗過奧巴馬，選情原本被睇高一線，但係希拉里提倡潔淨能源，令佢響呢個煤礦重鎮流失咗唔少藍領支持，結果只係險勝。

## 結果

## 後續
希拉里雖然響肯塔基州險勝桑德斯，對希拉里出線機會影響唔大，但係就意味著黨內戰線會拉長，響七月黨大會前都要繼續「兩面受敵」，唔能夠盡早專心應付共和黨對手特朗普，同打擊黨內團結。

## 攷

58
類:2016年選舉
雲髻山

**雲髻山**（）係中國廣東韶關嘅一座山同旅遊景點，喺新豐梅坑鎮北邊，縣城西北8km嘅位。

佢既係有自然保護區同自然景觀喺埋一齊嘅山嶽型公園，又係新豐江嘅發源地。景區入面有好多座高峯同怪石、一年四季都有靚景。其中春天有山花、夏天有瀑布、秋天有楓葉、冬天有雪景睇；有「風、花、雪、葉」嘅美麗印象。另外，珠江三角洲最高峰——亞婆髻喺呢個景區入面，附近有個溫泉山莊又係非常出名嘅。

成座山喺廣東嚟講，創咗5個唯一：秋天期間成座山有紅葉；可以從山腳爬到山頂；一年有四季景色；從山腳到山頂都有泉水猛咁流嘅山。

## 交通
呢個景區嘅交通好唔方便，冇巴士、地鐵或其它公共交通直達，一定要去各地旅行社報名參加旅行團先至去到。自駕車方面：
#行國道：到105國道嘅以下標記路段入去（兩個是但一個）：
#:K2399+570標記入去244省道嘅K198+100標記位轉左行到督先至到。
#:K2397+660標記入去244省道，去到人民西路口轉左，再到新豐縣第三中學附近轉右，一直行到督先至到。
#行省道：（從北向南）到244省道嘅K198+100標記位轉右行到督。

## 門票同開放時間
;開放時間：
*每日07:30～18:30
*其它時段除當地居民外都唔畀上山，喺山上逗留嘅人喺天黑嗮之後要全部清場。
;門票
*成人票每位￥30。
*歲數≥70嘅老坑（要有相關證件）／現役軍人（要有軍官證）／殘疾人（要有殘疾證）／身高≤1.2m：免費
*1.2m＜身高≤1.5m：每位￥15。
*停車方面：
*:旅遊大巴或中巴：￥20／次
*:細車：￥10／次
*:摩托車：￥2／次
另外，從2013年3月1號開始，凡係雲髻山上邊住嘅當地居民都要有身份證或新豐縣本土有效證件先可以免費入場，否則按外來遊客處理。

## 連出去

*云髻山 广东省情网
*云髻山自然保护区旅游 乐途旅游网
*新丰云髻山自然保护区 蚂蜂窝

類:韶關嘅山
類:韶關旅遊景點
類:新豐
第58屆美國總統共和黨俄勒岡州提名初選

**第58屆美國總統共和黨俄勒岡州提名初選**喺2016年5月17號舉行。

特朗普響冇對手下贏出俄勒岡嘅初選，佢響到積極為選舉做準備，星期二同共和黨全國委員會達成協議共同籌募選舉經費，容許個人捐款可以去到接近四十五萬美金，令到原本主要靠自己畀錢出嚟競選嘅特朗普財力更加強盛。

## 結果
美國總統提名戰，共和黨嘅特朗普響俄勒岡州初選入面冇對手嘅情況下贏出。

## 後續
特朗普好大機會響十一月總統戰同民主黨希拉里對陣。最新民調話，特朗普只係落後希拉里三個百分點，不過兩人差距就比上個禮拜收窄。

## 攷

58
類:2016年選舉
第58屆美國總統民主黨俄勒岡州提名初選

**第58屆美國總統民主黨俄勒岡州提名初選**喺2016年5月17號舉行。

今次選舉由桑德斯贏出。

## 結果

## 後續
無論其餘初選結果係點，希拉里已經肯定可以出線，跟住落嚟桑德斯要面對下個月加州嘅初選，響加州民主黨代表人數多，贏輸意義重大。

對桑德斯嚟說，佢嘅競選策略可能係要爭取攞到超級黨代表票，呢啲人可以支持任何候選人而唔受初選結果限制；而呢啲超級黨代表入面有好多人都支持希拉里，要佢哋放棄希拉里而支持桑德斯好似冇咩可能。

## 攷

58
類:2016年選舉
雷洋 (湖南)

**雷洋**（；；）係中國循環經濟協會嘅成員，湖南常德澧縣人，做過中國循環經濟協會生態文明中心主任，同埋參加過好多個工業園、生態文明、污染物處理及回圈經濟規劃嘅編制工作，亦喺《環境保護》、《環境科學》、《環境工程》三份雜誌入面發表過論文而出名。

## 死
2016年5月7號，由於雷洋嘅老婆生咗女BB無耐，阿爸同阿媽坐晚黑飛機飛到北京探佢。雷洋諗住飛機會喺23:30到機場而出門口，但當晚20:00，據昌平區警方接報，懷疑喺霍營街道嘅一間沐足舖賣鹹濕嘢而組織便衣警察去偵查。21點14分，民警發現雷洋離開事發嘅沐足舖而跟進，重要佢擺明身份。雷洋諗住走得快好世界，喺激烈反抗戰當中用嘴咬傷民警重揼爛埋影犯罪證據用嘅攝影機，後嚟被控制帶上車。雷洋被捉去差館嘅路途重捹甩把守，喺車嘅後座飆到前排副駕駛位兼踢冧駕駛員，喺打開車門走佬時又俾差佬成功控制住。隨後發現佢身體開始唔舒服而轉送到昌平區中西醫結合醫院搶救，直到22點09分證實不治。事發後引起中國大陸當地對公安執法嘅社會輿論。
### 後續
雷洋死咗之後，家人接昌平東小口派出所嘅消息要即刻趕到派出所，到咗第二日晚黑連老婆都知呢件事，重請埋律師嚟打官司。家屬為咗證明雷洋係點死嘅，決定唔將鹹魚火化。事發6日後，差館先開始屍檢，重喺17號質疑差佬係咪暴力執法。

## 註

洋
類:湖南人